Na 38. Somborskom polumaratonu, koji je ujedno i najstariji polumaraton u Srbiji, održanom u nedelju, na distanci od 7 kilometara u takozvanoj trci Dukat u konkurenciji 135 takmičara nastupio je i Konstantin Šimić (11) iz Bečeja i osvojio gotovo neverovatno 3. mesto u apsolutnom plasmanu.\nPrema rečima njegovog oca, koji ga je pratio na ovom takmičenju, Konstantin je stazu pretrčao za 26 minuta i 18 sekundi. Tom brzinom, od prosečnih 3 minuta i 44 sekunda po kilometru, ostavio je četvrtoplasiranog iza sebe celih 3 minuta i 39 sekundi ili oko 950 metara.\nUkupan broj učesnika koji su istovremeno startovali na maratonu bio je oko 800, što je predstavljalo problem za mlađe učesnike, ali sama trka je organizovana na vrhunskom nivou i svaki učesnik je na poleđini startnog broja imao čip koji je elektronski pratio kretanje trkača duž cele trase trke.\nPored toga što je Konstantin Šimić bio najmlađi učesnik, a postigao je vredan rezultat i u konkurenciji daleko iskusnijih atletičara od sebe, treba istaći da on postiže vredne rezultate i u školi. Učenik je 5. razreda OŠ „Sever Đurkić“ gde je i odličan đak, a pored toga školski prvak je u matematici, a opštinski u biologiji.\nPored Konstantina u Somboru je nastupilo još sedmoro Bečejaca: u trci polumaratona od 21,1 km takmičili su se Radivoj Jocić (1:49:26), Marko Jocić (1:44:50), Danijel Lončarević (1:29:22), Miodrag Burić koji je zauzeo drugo mesto u svojoj kategoriji dok su Bečejci Branislava Đuričin, Alisa Bajić i Goran Bajić nastupili za boje AK Apatin.\nViše iz ove kategorije « Košice 3X3 World tour: Pobeda iz Košica vodi u Sloveniju\tRegata u Borči: Uspešni na startu sezone »


Vaš dnevni horoskop za 2. decembar 2018.\nOvu nedelju obeležava ulazak Venere u znak Škorpiona, bude se strasti u isto vreme kad i opsesivnost, ljubomora, biće pregršt emocionalnih ispada, preterivanja, sve pomešano sa strahom i nesigurnošću.\nŠtp se poslovne strane tiče, imamo povoljnu situaciju kada će sve što je vezano za bankarske poslove, ulaganja u biznis biti “srećne ruke”. Svakako sredite neke zaostale račune i poslove koji dugo čekaju na ishod. Retrogradni Merkur i dalje upozorava da prošlost mora da se redovno pročišćava kako bi napravila mesta novim stvarima i protoku energije. Dakle posao danas ide, ljubav malo kaska, tako da … bacite se na posao!\nBik Mesečni horoskop zadecembar\nBlizanci Mesečni horoskop zadecembar\nRak Mesečni horoskop zadecembar\nLav Mesečni horoskop zadecembar\nMesečni horoskop zadecembar\nVaga Mesečni horoskop zadecembar\nŠkorpija Mesečni horoskop zadecembar\nStrelac Mesečni horoskop zadecembar\nJarac Mesečni horoskop zadecembar\nVodolija Mesečni horoskop za decembar\nRibe Mesečni horoskop zadecembar\nNext Post: Vaš dnevni horoskop za 3. decembar 2018.\nPrevious Post: Vaš mesečni horoskop za Decembar 2018.


Milić: Bilo koji oblik teritorijalnog uređenja Srbije bez decentralizacije ne odgovara Vojvodini | Autonomija\nMilić: Bilo koji oblik teritorijalnog uređenja Srbije bez decentralizacije ne odgovara Vojvodini\n"Pokrajine i regioni u Srbiji treba da budu osnivači države jer bi na taj način centralna vlast počivala na volji pokrajina"\nPravni ekspert Veljko Milić izjavio je večeras da bilo koji oblik teritorijalnog uređenja Srbije, bez suštinske decentralizacije, nije odgovarajući za Vojvodinu.\n“Za Vojvodinu na prvom mestu treba da bude borba za suštinsku decentralizaciju države. Trebalo bi se boriti za odgovarajuću predstavljenost Vojvodine u Skupštini Srbije. To bi se ostvarilo ukoliko bi se država regionalizovala ili federalizovala kroz poseban skupštinski dom u kome bi regioni ili federalne jedinice bile predstavljene”, rekao je Milić na tribini Vojvođanskog kluba.\nPrema njegovim rečima, prilikom donošenja novih ustavnih rešenja, pokrajine i regioni u Srbiji treba da budu osnivači države jer bi na taj način centralna vlast počivala na volji pokrajina.\n“Potrebno je uvesti pravo veta za pokrajine, kada su u pitanju zakonska rešenja koja se odnose na pokrajine, bez mogućnosti donošenja zakona uprkos vetu pokrajina nekom kvalifikovanom većinom. Sporna pitanja trebalo bi rešavati pregovorima sve dok se ne dođe do konsenzusa”, kazao je Milić.\nOn je na večerašnjoj tribini “Federalizam i regionalizam u razvijenim evropskim zemljama” govorio o federalizmu u Nemačkoj.\nPrema njegovim rečima, suštinska decentralizacija i federalizacija Nemačke sprovedena je nakon Drugog svetskog rata, pod pritiskom saveznika.\n“Cilj je bio da se stvori decentralizovana država kao suprotnost centralizovanom Trećem Rajhu. Cilj uspostavljanja pokrajina bio je upravo u ograničavanju centralne vlasti”, rekao je Milić.\nDodao je da je Nemačka i pre dolaska Hitlera na vlast, iako je bila podeljena na pokrajne, bila veoma centralizovana država.\n“Treba napomenuti da je i pored toga što je Nemačka bila vrlo centralizovana, Hitler 1934. godine, dakle nedugo po dolasku na vlast, ukinuo nemačke pokrajine, pod izgovorom da postojanje pokrajina vodi separatizmu”, naveo je Milić.


Ekstremna desnica je u usponu u Evropi - Nacionalni front (FN) je osvojio vlast u 11 francuskih gradova, Jobik je dobio 20 odsto glasova na izborima u Mađarskoj, i sada se očekuje uspjeh ekstremista i na evropskim izborima u maju, javljaju agencije.\nNakon pobjede na lokalnim izborima u Francuskoj, stranka Nacionalni front (FN) Marin le Pen, 50 dana uoči evropskih izbora, nalazi se na drugom mjestu u anketama, odmah iza Unije za narodni pokret (UMP), a vodi u odnosu na vladajuće socijaliste. FN bi, prema tim podacima, mogao da osvoji 20-ak mjesta u Evropskom parlamentu.\nU Austriji, većina anketa pokazuje da će Slobodarska partija (FPO) osvojiti najmanje 20 odsto glasova, a ekstremisti iz holandske Partije slobode (PVV) 17 odsto.\nAntievropski talas je snažan. Partija Finaca, prema anketama, ima podršku 18 odsto birača i na trećem je mjestu, a mađarska antisemitska stranka Jobik 21 odsto. Ekstremno desničarske stranke u Bugarskoj i Švedskoj, takođe, bi mogle da uđu u Evropski parlament.\nU sadašnjem sazivu Evropskog parlamenta, ekstremna desnica ima šačicu poslanika. Međutim, FN i PVV mjesecima nastoje da okupe ostale populiste kako bi formirali grupu u narednom sastavu EP.\nIzbori za Evropski parlament biće održani od 22. do 25. maja u svih 28 zemalja članica Evropske unije, a prvi put u Hrvatskoj koja je 2013. godine ušla u EU.


Ko je Dejan Kravić? Pitaju se mnogi, ako ne i svi koji su pročitali imena 20 igrača na koje računa na pripremama popularni Sale nacionale. Dejan je rođen 9. septembra 1990. godine u Mostaru, a kao veoma mali izbegao je sa porodicom iz Nevesinja u Kanadu, tačnije u Ontario.\nZbog toga je mogao da bira da li će nastupiti za selekciju Kanade, Bosne i Hercegovine ili Srbije. Ipak, srpska košarkaška delegacija na čelu sa Draganom Tarlaćem je bila najbrža i privolela Kravića da igra za “orlove”.\nKoliko je Kravić bio iznanađen pozivom pokazuje i činjenica da je mislio da će trenirati sa B timom Srbije i svojim vršnjacima pre nego što je dobio spisak igrača sa kojima će se oprobati.\n"Upravo me prošla jeza niz kičmu. Sve te momke sam gledao prošle godine na Evropskom prvenstvu, a sada ću ja trenirati sa njima. Neverovatno. Ovo je jedan od najlepših osećaja u životu", istakao je nedavno najnoviji član naše nacionalne selekcije.\nKravić je prošle sezone za Teksas Tek beležio u proseku 7,3 poena, 4, 6 skokova i 1,3 blokada, i to za svega 21 minut po meču.\n"Ja sam jedini nepoznati igrač na spisku. Svi ostali se međusobno znaju. Biće super igrati sa njima. Navijao sam za njih na Evropskom prvenstvu prošle godine. Ustajao noću da ih gledam".\nKravić se raduje i susretu sa srpskim trenerima, pre svih Sašom Đorđevićem i Miroslavom Mutom Nikolićem.\n"Želim da im pokažem da zaslužujem ovaj poziv i da mogu da računaju na mene. Ljudi su verovatno radoznali ko je Dejan Kravić, e pa pokazaću im", smeje se Dejan.


Počinje 47. FEST sa rekordnih 125 premijernih filmova | Novine Toronto\nNagrada će za dosadašnje stvaralaštvo biti dodeljena i glumcu i reditelju Rejfu Fajnsu, koji će sa ekipom svog filma "Bela vrana" biti gost festivala.\nU selekciji FEST za mlade biće prikazan i japanski film "Mirai" nominovan za Oskara, dok će se u programu "Dokufest" naći filmovi o Vitni Hjuston, Basteru Kitonu i Robertu Mičamu.\nBiće dodeljena nagrada i "Nebojša Đukelić" za najbolji film regiona,\nPolitikina nagrada "Milutin Čolić", kao i nagrade FIPRESCI žirija i FEDORA žirija.\nFestival će imati više od 500 projekcija, u 13 dvorana u gradu. Filmovi će pored Sava centra biti prikazivani i u Kombank dvorani, Domu omladine, Dvorani kulturnog centra, Jugoslovenskoj kinoteci i Muzeju Jugoslovenske kinoteke, Centru za kulturu "Vlada Divljan", Art bioskopu Kolarac, Centru za kulturu Sopot, bioskopu "Fontana", kao i u sinepleksima u Ušću, Delta sitiju i tržnom centru Big i tržnom centru u Rakovici.


I bebe u funkciji propagande - Istinomer\nMihaela Šljukić Bandović 13. 12. 2020.\n“Srbijo, raduj se!… Nikad više beba u dva najveća porodilišta! Ovakav bebi bum nije bio poslednjih 25 godina!”, naslov je teksta iz tabloida Informer od pre dva dana. O “bebi bumu” prethodno je pisao i Blic, koji navodi da u porodilišu Narodni front očekuju najveći broj beba za poslednjih 20 godina.\nNovosti su objavile da je “sjajan rekord oboren u korona godini”, a o “oborenom rekordu” piše i magazin Novosti, koji čak tvrdi da je “u Beogradu rođeno najviše beba u poslednjih 20 godina”. Vest je objavila i Politika, a originalno je potekla sa RTS-a, nakon gostovanja direktora GAK „Narodni front“, doktora Željka Mikovića.\nTamara Tančić 7. 3. 2020.\nU tekstu pod naslovom “Bebe ne mogu da čekaju, u Narodnom frontu rođeno najviše beba u poslednje dve decenije” na sajtu RTS-a citira se dr Miković, koji kaže da je porodilištu na čijem je čelu ove godine rođeno 7.245 beba i da do kraja meseca u toj ustanovi očekuju 7.800 beba, “što je najveći broj novorođenčadi za poslednjih 20 godina”.\nTu bombastičnu vest na Tviteru je podelio Ratko Dmitrović, ministar za brigu o porodici i demografiji, retvitujući svog stranačkog šefa Aleksandra Šapića, čiju uredničku procenu “ovo je vest za sve naslovne strane” kao da su pročitali urednici svih pobrojanih medija.\nPročitali su je, doduše, i drugi tviteraši, koji su Aleksandru Šapiću skrenuli pažnju da je broj beba u Narodnom frontu veći zbog zatvaranja pojedinih beogradskih porodilišta, odnosno njihovog prelaska u sistem kovid bolnica. Kako su nam potvrdili iz grupe lekara „Ujedinjeni protiv kovida“ porodilišta u KBC Zemun i Zvezdara ne rade, a porodilište u „Dr Dragiša Mišović“ radi u smanjenom kapacitetu – pola odeljenja je u kovid sistemu, pola je „sačuvano“ za regularne porođaje. Da bi to moglo da bude objašnjenje, odnosno “jedno od objašnjenja”, direktor Narodnog Fronta dr Željko Miković potvrdio je za Istinomer, ali je dodao da to i ne mora da bude tačno, jer je, kako kaže, najveći broj porođaja bio tokom letnjih meseci kada su radila sva porodilišta u Beogradu. To je znak, dodao je, da GAK Narodni Front radi dobro.\nDa li se, zaista, može govoriti o “bebi bumu” u korona godini, pa čak i tvrditi da je u Beogradu rođeno najviše beba u poslednjih 20 godina, kao što to rade pojedini mediji?\nSudeći po poslednjim podacima Republičkog zavoda za statistiku (RZS), ne da u Beogradu nije rođeno najviše beba u poslednje dve decenije, nego nije rođeno ni više beba u odnosu na prošlu godinu. “Broj živorođenih u Beogradskom regionu u periodu januar-oktobar 2020. je za 806 manji od broja živorođenih u istom periodu 2019. godine ili za 4,8 odsto”, navodi se u poslednjem izveštaju RZS-a.\nU istom izveštaju RZS-a navodi se da je broj umrlih u Beogradskom regionu od januara do oktobra 2020. za 966 veći od broja umrlih u istom periodu 2019. godine ili za pet odsto.\nSlično je i na nivou cele Srbije. U prvih deset meseci ove godine u Srbiji je rođena 51.753 beba, što je za isti period prošle godine manje za 1.329, odnosno za 2,5 odsto.\nS druge strane, broj umrlih u Srbiji za prvih 10 meseci 2020. iznosio je 86.798 i u odnosu na isti period prethodne godine, kada je broj umrlih bio 84.168, beleži se rast od 2.630 ili za 3,1 odsto, stoji u izveštaju RZS-a.\nDakle, iako je u porodilištu Narodni Front od početka godine rođeno najviše beba za poslednjih 20 godina – iz ovih ili onih razloga, ne može se govoriti o nekakvom “bebi bumu” u korona godini ili čak tvrditi da je “u Beogradu rođeno najviše beba u poslednjih 20 godina”, kada vidimo da je samo prošle godine u Beogradu rođeno više beba. Upravo suprotno – pogledom na tabelu iz zvanične baze podataka RZS, možemo videti jedino da je stanovnika u Srbiji sve manje i da je prirodni priraštaj već 20 godina negativan (od 1999. do 2019.), te da će taj trend zadržati i ove godine.\ndemografija natalitet RZS


Izjave Milorada Dodika, srpskog člana Predsjedništva BiH, graniče s uračunljivošću, saopšteno je danas u Kabinetu predsjedavajućeg Predsjedništva BiH Željka Komšića.\nNaime, Dodik je ranije rekao da je Komšić sakrio poziv od ostalih članova Predsjedništva BiH i otišao sam u Brisel na sastanak s liderima EU. Takođe, Dodik tvrdi da je Komšić sakrio i zahtjev predsjednika Evropskog suda za imenovanje sudija Ustavnog suda BiH.\nNa ove izjave reagovali su iz Komšićevog kabineta, ističući da je Dodik sam sebe uvjerio u neistine.\n“Tako je i s imenovanjem sudije Ustavnog suda BiH od strane Evropskog suda za ljudska prava. Ne zna se šta je gore, ili da pismo koje su dobili istovremeno kao i dva druga kabineta nisu na vrijeme pročitali, što nije čudo jer je poznato da im presude Evropskog suda za ljudska prava ne znače ništa, ili naprosto glume da ga nisu pročitali. Moguće je i to da su ga pročitali, pa su naknadno sebe uvjerili da nisu“, naveli su iz Komšićevog kabineta.\nKako navode, kada je riječ o pozivu iz Brisela, taj poziv je stigao na ime predsjedavajućeg Predsjedništva BiH, a ne na članove Predsjedništva, u tom konkretnom slučaju.\n“Predsjedavajući Komšić nije odgovoran zbog toga što niko ne želi da razgovara i druži se s gospodinom Dodikom“, navodi se u saopštenju.


Države bi mogle da se vrate sebi: Koronavirus izazvao veliki potres globalnog ekonomskog poretka - Sputnjik Srbija\n14:50 18 April 2021\nDržave bi mogle da se vrate sebi: Koronavirus izazvao veliki potres globalnog ekonomskog poretka\n19:37 13.04.2020 Preuzmite kraći link\nKoronavirus je izazvao veliki potres globalnog ekonomskog poretka. Analize koje će uslediti nakon pandemije razmatraće razmere štete, a doći će i do preispitivanja mesta nacionalnih ekonomija i nacionalnih zdravstvenih sistema u dosadašnjim uslovima funkcionisanja. Pitanje je – da li će se države i nacionalne ekonomije vratiti – sebi?\nPrema rečima ekonomiste Borislava Borovića, po okončanju pandemije na globalnom nivou će se utvrđivati ogromne direktne i indirektne štetne posledice po ekonomiju, dok će na nacionalnim nivoima dolaziti do određivanja novih prioriteta i pravaca razvoja.\nKoronavirus uzdrmao globalni ekonomski poredak\n„Nezahvalno je prognozirati, ali lično sam ubeđen da će doći do krupnih promena u međunarodnim ekonomskim, ali i drugim oblastima. Pre svega, pandemija je pokazala da države moraju obezbediti veći stepen samodovoljnosti na nacionalnom nivou ili manju zavisnost od uvoza. Videli smo da je dolazilo do apsurdne situacije da neki ekonomski giganti nemaju dovoljno zaštitnih maski ili rukavica, jer su firme iz njihovih zemalja „selile“ proizvodnju u udaljene destinacije zbog nižih najamina i većeg profita. Ubeđen sam da one to više sebi neće dozvoliti i tu su maske i rukavice samo ilustrativan primer“, navodi Borović.\nOn takođe očekuje da će doći do krupnih promena u globalnoj monetarnoj konstrukciji jer je, kako kaže, ovaj sistem zasnovan na dugu došao do ivice pucanja.\n„Globalni dug je nekoliko puta veći od globalnog BDP, a imamo i indikacija da se nešto sprema ili, bolje rečeno, „posprema” u svetskoj ekonomiji. Jedna od stvari je i promena u funkcionisanju Federalnih rezervi Sjedinjenih Američkih Država, pa onda više sporazuma od strane više zemalja oko razmene roba, uključujući i energente u nacionalnim valutama i izbegavanje dolara kao sredstva plaćanja, zatim stanje na tržištu nafte i tako dalje“, napominje naš sagovornik.\nJača uloga nacionalnih država\nIako niko ne može da zna kako će se stvari tačno odvijati, Borović smatra da se sa sigurnošću mogu predvideti sledeći trendovi:\n„Doći će do jačanja uloge država u ekonomskoj sferi i slabljenja uloge međunarodnih institucija ili multilateralnih sporazuma, odnosno do slabljenja uloge ili potpune reforme organizacija poput MMF-a, Svetske trgovinske organizacije i Svetske banke. Takođe, doći će do vraćanja zaboravljenog i do sada zabranjenog državnog intervencionizma ili protekcionizma u međunarodnoj trgovini, a otvoriće se šanse za veću samostalnost manjih zemlja, ali i za njihove veće obaveze i ozbiljno preispitivanje ekonomskog puta kojim su do sada išle, a koji se uglavnom svodio na rasprodaju nacionalnih resursa i besomučno zaduživanje“, ocenjuje Borović.\nSamodovoljnost nacionalnih ekonomija\nKako kaže, može se očekivati vraćanje značaja domaće proizvodnje i težnji da se postigne relativna samodovoljnost nacionalnih ekonomija.\n„Za očekivati je i značajno, gotovo dramatično veća uloga energije u budućem globalnom sistemu, zbog spoznaja da se energija mora efikasno koristiti, pa će ekonomski rast neke zemlje biti diktiran stepenom dostupnosti i načinom pribavljanja energenata za svoju privredu. Takođe, jedan od trendova koji se može očekivati je i rekompozicija monetarnih sistema, bankarsko-finansijskog sektora, veća kontrola prekograničnog kretanja kapitala i verovatno preispitivanje uloge of-šor zona i skrivenih prihoda koji su zaobilazili državne kase“, primećuje Borović.\nSagovornik Sputnjika dodaje da, kada je reč o zdravstvenim sistemima, epidemija je pokazala da je potpuno zapostavljen značaj samog termina javnog zdravlja.\n„Državama koje su više oslonjene na privatno zdravstvo bile su praktično „vezane ruke“, ili su pak rigidnim merama i ukazima morale da kapacitete stavljaju u službu javnog interesa. Međutim, one su gubile dragoceno vreme u borbi protiv korone. Ubeđen sam da će i u oblasti zdravlja u mnogim zemljama doći do ozbiljnih promena, pa i ulaganja u državne kapacitete i drugačije modele zdravstvenog osiguranja i zaštite“, zaključuje Borislav Borović za Sputnjik.\nglobalna ekonomija, svetski poredak, nacionalne države, koronavirus\n14:39 Vučić objavio video dejstva „Plamena - S“ /video/\n14:36 Rusija o proterivanju svojih diplomata: Češka nadmašila i svoje prekookeanske gospodare\n14:33 Da li javni spisak pedofila u Srbiji može da zaštiti decu\n14:23 Policija u Gračanici uklonila bilbord sa natpisom „Policija spava, zatrubi da je probudiš“


September 2018 - Savez studenata Saobraćajnog fakulteta\nPrijava slušanja i polaganja na elektronskom indeksu – Upis\nNeophodno je prijaviti slušanje i polaganje za narednu godinu do 1. oktobra, jer se baza u ponedeljak ujutru zatvara. Prijava slušanja i polaganja na elektronskom indeksu ne utiče na dinamiku predaje dokumenata za upis koja…\nUpis i školsku 2018/2019 godinu za studente Osnovnih studija\nPoštovane kolege i koleginice, Upisivanje u narednu školsku godinu počinje 01. oktobra 2018. godine. Pre pristupanja upisu, student mora popuniti elektronski indeks sa izabranim obaveznim i izbornim predemetima koji se slušaju i polažu ili samo…\nObaveštenje u vezi sa studentskim domovima\nStudenti osnovnih studija koji se nalaze na budžetu, a konkurišu za studentski dom, prijave će predaavati od 01. do 31. oktobra 2018. godine u studentskoj službi. Student prvo mora da reguliše upis u narednu školsku godinu….\nAsistent organizacije brodskog transporta robe\nZa potrebe našeg klijenta, koji posluje u industriji transporta i logistike, tražimo motivisane kandidate za poziciju: Asistent organizacije brodskog transporta robe Beograd Opis posla: Otvaranje transportnih pozicija Izrada kalkulacija i slanje ponuda Praćenje realizacije transporta i…\nKOORDINATOR DRUMSKOG TRANSPORTA ROBE\nWorkforce je regionalna HR kompanija koja pruža sveobuhvatna rešenja iz oblasti upravljanja i razvoja ljudskih resursa. Deo smo grupacije HRM One, koja je prisutna na tržištima Srbije, Slovenije i BIH. Za potrebe našeg klijenta, koji posluje…\nU tabeli ispod možete pogledati spisak rešenih molbi. Molbe se preuzimaju u kabinetu 227 svakog radnog dana od 11 do 13 časova.\nObaveštenje u vezi sa uslovnim ispitima\nObaveštavamo Vas da se prilikom upisa u školsku 2018/2019 godinu neće poštovati Stav 5 Člana 63 Pravilnika o Osnovnim i Master akademskim studijama koji propisuje da student mora da položi sve ispite iz prve, odnosno…


Palić je u subotu 7. decembra, drugi put po redu bio domaćin Međunarodnog festivala čvaraka i disnotora, koji je okupio veliki broj izlagača i posetilaca kao i dvadesetak takmičara iz Bačke, Srema, Rađevine, Mađarske i Slavonije. Takmičenje je imalo humanitarni karakter, jer će dobijena mast biti poklonjena nekoj od socijalnih ustanova.\nNa otvaranju ove dvodnevne manifestacije prisutnima su se obratili predsednik Skupštine AP Vojvodine Ištvan Pastor, generalni konzul Konzulata Mađarske u Subotici Tamaš Koršoš, član Gradskog veća Grada Subotice Šimon Ostrogonac, vlasnik SZTR „Noge” Peter Engi, predsednik Udruženja „Ludašpusta” Čila Abraham i Josip Šušnjar, direktor „Male gostine” Palić.\nIako je pored velikog broja eminentnih gostiju kojim je ovaj Festival bio počašćen, kao i zavidnog broja izlagača i takmičara a da ne pričamo i posetilaca, bilo je svega dostupnog osim glavne stvari, a to su sami čvarci. Počevši od cene koja se kretala od 700 dinara po kilogramu što i nije baš primereno jednom Festivalu i prezentaciji proizvođača ovog specijaliteta, prisutni nisu bili u situaciji da (osim u retkim ili posebnim prilikama) probaju ponuđene proizvode, a još manje da vide na koji se način tradicionalno spravljaju. Izgleda da je Festival čvaraka postao svojevrstan vašar na kome je bilo pića, kolača, muzike i zabavljača ali je zaboravljen (ili možda samo zaturen) pravi cilj Festivala.\nIako su prisutni gosti zaduženi za svečano otvaranje izrazili nadu u uspešnost Festivala jer ispunjava sve kriterijume (osim najbitnijih) za uspešno organizovanje jednog događaja ili manifestacije, a to su: dobra ideja, masovnost u smislu broja učesnika i posetilaca, dobra atmosfera i veliki broj takmičara, izgleda da kriterijumi za održavanje određenog Festivala variraju od potreba prisutnih gostiju. Tradicija, koja je pored spravljanja specijaliteta, bila jedan od glavnih kriterijuma za održavanje festivala nije bila baš ubedljivo primetna jer skoro ništa tradicionalno se nije moglo videti.\nI pored svega toga, iako je žiri sastavljen od članova Vitezova Mađarskog belog stola, velikih gurmana i pobednika na svetskom kuvarskom takmičenju koji svake godine daju savete o spravljanju specijaliteta od slanine, tradicionalnom postavljanju stolova i samom negovanju tradicije koja i predstavlja cilj ovog Festivala, glavni proizvodi su, osim nedostatka navedenih čvaraka bile sve druge moguće prerađevine od mesa. Na stranu to što su Vitezovi belog stola i njihov član Andraš Varbai za naše Novine objasnio šta je i na koji način žiri ocenjivao, prisutni nisu bili u prilici da javno vide ocenjivanje pošto su se članovi žirija nalazili potpuno van domašaja javnosti. Varbai je na kraju izjavio da je ovaj festival nadmašio prošlogodišnji, jer svake godine Vitezovi belog stola daju savete kako da se najbolje spremaju ovi specijaliteti.\nIpak, i pored svega, takmičenje je bilo održano i od 21 prijavljene ekipe, titulu pobednika ovogodišnjeg takmičenja u spremanju čvaraka i disnotora poneli su predstavnici preduzeća „Kontakt” iz Adorjana, čiji član Čaba Boršoš kaže da svako ima svoju tajnu za spremanje, dok se pobednička ipak ne otkriva, ali da je bitan kvalitet i slanine i kazana, kao i još neke male tajne zanata.\nDo štandova proizvođača bilo moguće doći samo uz veliki trud jer je gužva bila poprilična. Posetioci su „opustošili“ stolove proizvođača, očigledno veoma zadovoljni ponudom koja im je bila dostupna, iako su propustili sam glavni proizvod kome je ovaj Festival i bio posvećen.\nUzevši u obzir kako je ovogodišnji Festival čvaraka i disnotora prošao, za narednu godinu možemo se nadati da će se organizatori barem odlučiti između Festivala ili vašara. Ukoliko se odluče za Festival, neka ga posvete onome po čemu je i nazvan, a ukoliko se ipak odluče za vašar, nadamo se da ćemo videti bar medveda koji igra ili eventualno nekog „gutača vatre“ pa da se bar još malo zabavimo.


U četvrtak se završava prelazni rok, a klub za koji igra Nikola Jokić je doveo dva izuzetno važna pojačanja, potvrdivši da su ambicije - šampionske.\nNaš je najpre za "zamenika" u reketu dobio Džamala Megija, trostrukog NBA prvaka, dvaput sa Golden Stejtom i jednom sa Lejkersima, prošle godine, a onda su vodeći američki košarkaški novinari javili da u Nagetse stiže i jedan od boljih krilnih igrača - Aron Gordon.\nIpak, dok je za Megija plaćeno "prilično malo", za Gordona je uprava Denvera morala da da mnogo više.\nPodsetimo, Gordon, dva puta vicešampion u Ol-star zakucavanjima (2016. i 2020.) ...\nU aktuelnom šampionatu proseci su mu 14,7 poena, 6,8 skokova i 4,2 assitencije po utakmici, no njegove dobre partije nisu mu dovoljne da bude zadovoljan u ekipi Orlando Medžika, iz koje je javno zatražio da "ode u neki jači klub, sa šampionskim ambicijama".\nNaravno, prioritet Denvera je da ima člana igračkog kadra koji bi mogao da odgovori i vrhunskim defanzivnim zadacima, pa su u tom smislu postojala i bolja (ne baš i dostupna) rešenja od Arona Gordona, ali kako on ove sezone šutira s distance najbolje u karijeri (trojke pogađa sa 40,2% preciznosti) i igra sasvim dobru odbranu - biće od koristi ekipi iz Kolorada, koja je "bedem" učvrstila i pomenutim dovođenjem Megija.\nPodsetimo, od Gordonovog defanzivnog rejtinga (108,8, što znači da tim s njim na parketu prima 108,8 poena na 100 odigranih akcija) u Denveru bolji rejting imaju samo Pi-Džej Dozijer (102), Džamajkl Grin (106,7), Fakundo Kampaco (107,9) i Monte Morus (108,6). Primera radi, Jokićev defanzivni rejtinig je 112,6, ali je zato ofanzivni pomalo neverovatnih 119,9, a Gordonov "tek" 105,9.\nAmerički mediji su spominjali da su Arona Gordona želeli i Boston i Klipersi, ali ga je angažovao Denver, koji je tako "preuzeo" i njegovu platu od 18,1 miliona dolara za ovaj šampionat, odnosno 16,4 za naredni.


Budućnost je već počela: Kako „pametne“ tehnologije menjaju život stanovnika Rusije - Sputnjik Srbija\n21:23 21 April 2021\n14:44 22.03.2020 Preuzmite kraći link\nOvaj okrug već je osetio prve rezultate uvođenja pametnih tehnologija: smanjenje troškova ulične rasvete, smanjenje broja nesreća na putevima, ubrzavanje opštinskih rešenja, navodi zvanični sajt Ministarstva građevine Rusije.\nPametnim sistemima za merenje zajedničke potrošnje svih vrsta komunalnih usluga opremljeno je 85 odsto stambenih zgrada u Kazanju, 100 odsto u Inopolisu i 49 odsto u sedam gradova u regionu. Takođe se formira centralizovani sistem za daljinsko prikupljanje informacija o potrošnji električne energije. Elektrodistibuterska kompanija povezala je brojila 11.000 kuća širom republike na svoju analitičku platformu, a u planu je da se sledeće godine poveže još 1.700 kuća.\nTehnologije aktivno pomažu i u oblasti saobraćaja. U Privolžju uvode sistem automatskog foto- i video-snimanja saobraćajnih prekršaja, inteligentno upravljanje gradskim javnim prevozom, inteligentnu kontrolu saobraćaja. Istovremeno, prave se bezbedne i udobne čekaonice za javni prevoz, sistem administrativnog gradskog parking prostora i sistem za nadgledanje stanja na kolovozima.\nProjekat „Bezbedan grad“ odgovara za bezbednost stanovnika. Na primer, u Nižnjem Novgorodu projekat „Bezbedan grad“ uključuje 602 kamere za video-nadzor u svim delovima grada, 204 aparata za hitnu vezu između građana i policije, čije pozive prima operater centra za video-nadzor.\nDeo „Pametnog grada“ su sve moguće inovacije u gradskim sredinama, kao što su energetski efikasno gradsko osvetljenje, automatizovana kontrola rada putne i komunalne tehnike, implementacija automatizovanog sistema iznajmljivanja i „šeringa“, javni bežični internet.\nU Saratovu i Engelskom opštinskom reonu funkcioniše automatizovani sistem za kontrolu osvetljenja koji centralno kontroliše sve tačke napajanja i omogućava racionalnije korišćenje resursa.\n„Pametni grad“ realizuje Ministarstvo građevinarstva i stambeno-komunalnih usluga Rusije. Do 2024. godine svi gradovi sa više od sto hiljada stanovnika trebalo bi da uvedu digitalni model ekonomskog upravljanja. Cilj ovih uvođenja nije samo digitalna automatizacija procesa, već i povećanje ukupne efikasnosti gradske infrastrukture.\ntehnologija, pametni grad\n21:19 „Razvijen kao albanski turizam?“: Šta je stvarna slika


Dačić za Sputnjik otkriva šta će sutra u Njujorku reći za Kosovo - 13.11.2018, Sputnik Srbija\nŠef diplomatije Srbije Ivica Dačić će sutra u Njujorku protestovati zbog odluke Prištine da formira vojsku Kosova. 13.11.2018, Sputnik Srbija\nTo je Dačić potvrdio za Sputnjik neposredno pred odlazak na sednicu Saveta bezbednosti Ujedinjenih nacija na kojoj će biti razmatran izveštaj generalnog sekretara UN Antonija Gutereša o radu Unmika na KiM.\n9 Novembar 2018, 18:01\n„Jasno i argumentovano ću predočiti najvećim svetskim silama da je formiranje takozvane vojske Kosova, odnosno, paravojske, protivno Rezoluciji 1244, koju je i usvojio Savet bezbednosti“, rekao nam je ministar inostranih poslova Srbije.\nDačić će, kako nam je rekao, predstaviti članicama SB UN i sve jednostrane odluke Prištine koje su potpuno zakočile dijalog u Briselu.\n„Priština je prekršila i sporazum CEFTA, podižući poreze na robu iz Srbije, lobiraju za članstvo u Interpolu, iako nije država-članica Ujedinjenih nacija. Svi argumenti su na strani Beograda koji je ispunio sve svoje preuzete obaveze. U potpunosti poštujemo Rezoluciju 1244, ali i dijalog koji vodimo u Brisel.“\nDačić nas podseća da je ovo sednica SB UN na kojoj će se raspravljati o situaciji na Kosovu, na inicijativu Kine koja je 1. novembra preuzela predsedavanje.\nInače, u svom novom izveštaju o KiM, Gutereš je pozdravio rešenost Beograda i Prištine da dođu do normalizacije odnosa kroz dijalog kojim posreduje EU. On je upozorio i da je u protekla tri meseca zabeleženo nekoliko incidenata na Kosovu i Metohiji koji su rezultat međunacionalnih tenzija.


SK ASI-MUR / СК АСИ-МУР / CS IAS-AIT / UC ASI-IWA : Medicinari i dalje čekaju otpremnine\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Čet 21 of Jan, 2021 [21:04 UTC]\nMedicinari i dalje čekaju otpremnine\nSreda 03. May 2006. [07:10:00 UTC] (2782 čitanja)\nNovi Sad - Zaposleni u zdravstvenim ustanovama u Vojvodini koji žele dobrovoljno da odu iz državne službe još nisu dobili otpremnine, mada je proces "oslobađanja" državnog zdravstva od viška zaposlenih u centralnoj Srbiji već odavno završen. Ranija obećanja Ministarstva zdravlja da će otpremnine biti isplaćene do polovine decembra, pa onda do kraja 2005. nisu ispunjena, pa se drama oko 1.800 zdravstvenih radnika koji su se dobrovoljno prijavili da napuste dosadašnja radna mesta nastavila i u ovoj godini.\n- Kada je reč o ovdašnjim zdravstvenim ustanovama, one su svoj deo posla obavile i sada je sve na Ministarstvu zdravlja, a ni nama nije jasno zašto se oteže sa isplatama otpremnina i zašto se ti ljudi i dalje drže u neizvesnosti. Iz Ministarstva zdravlja nas uveravaju da je sve u redu i da će pare biti isplaćene, ali su svi rokovi koje su do sada sami davali za isplatu odavno istekli. Sada kažu da bi isplata trebalo da bude obavljena do kraja februara - izjavio je pokrajinski sekretar za zdravstvo Miloš Lučić.\nIsplata otpremnina za zaposlene u vojvođanskom zdravstvu nije obavljena u novembru, kada je to učinjeno u centralnoj Srbiji, jer se ispostavilo da se odluka o odlasku "dobrovoljaca" odnosi samo na ustanove čiji je osnivač Republika (u Vojvodini je osnivačka prava preuzela pokrajinska administracija). Posle žučnih protesta nezadovoljnih medicinara, Ministarstvo zdravlja je odluku korigovalo, kako bi se stvorio pravni osnov da se otpremnine isplate i zaposlenim u vojvođanskom zdravstvu, ali ni od toga do sada nije bilo ništa. Prema računici Sindikata zaposlenih u zdravstva, za isplatu otpremnina "dobrovoljcima" iz medicinskih ustanova u Vojvodini treba oko 700 miliona dinara.


Novi kripto sponzor donosi Fnatic-u 15 miliona dolara - Telegraf.rs\nGotovo da nema esports organizacije koja ove godine nije sklopila partnerstvo sa jednom od platformi za razmenu kriptovaluta.\nKripto kompanije imaju sve ozbiljnije prisustvo u esportovima, a danas je još jedna organizacija dobila sponzora iz ove industrije. Fnatic i platforma za kriptovalute, Crypto.com, su objavili da će sarađivati u narednih pet godina, a britanska organizacija je prvi esports i globalni partner za kriptovalute sa kojim Crypto potpisuje ugovor.\nPlatforma već sarađuje sa velikim sportskim brendovima kao što su UFC, Formula 1, Serija A, NHL timom Montreal Canadiens i Paris Saint-Germain-om. Partnerstvo će omogućiti da Fnatic i Crypto obožavaocima ponude nagrade i iskustva ”koja novac ne može kupiti”, a korisnici Crypto platforme će moći da nabave robu esports organizacije i ekskluzivne Fnatic kripto tokene (NFT), finansijsku pismenost i edukaciju o kriptovalutama za one koji tek ulaze u ovaj svet.\nLogo kompanije će se nalaziti na dresu u predelu ramena, a Crypto će raditi sa Fnatic-om na raznim drugim aktivacijama, kao što su brendirana iskustava u igri i uživo događaji. Nekoliko esports organizacija kao što je TSM, Astralis, Natus Vincere i Virtus Pro su se već priključili trendu saradnje sa kripto kompanijama, tako da je Fnatic još samo jedna u nizu.\nBaš kao što je i Fnatic poznat u esports krugovima, tako je i Crypto.com u svetu kriptovaluta, a dostupan je u preko 30 zemalja širom sveta.\nplatforma za razmenu kriptovaluta


ISTORIČAR MILOŠ KOVIĆ ZA NOVOSTI: Smrt patrijarha Irineja i mitropolita Amfilohija je završetak jedne epohe | Novosti.RS\nOn je, u izjavi za Novosti, rekao da je smrt patrijarha Irineja, mitropolita Amfilohija i vladike Milana kraj jedne epohe.\n- Odlazak svakog patrijarha SPC je završetak jedne epohe. Videli smo šta je to značilo kada nas je na ovom svetu napustio patrijarh Pavle. Sa patrijarhom Irinejem završava se jedna epoha, i to vidimo i po tome što su se gotovo u isto vreme upokojili i mitropolit Amfilohije i vladika Milutin. Dolazi novo vreme, koje ne mora da bude loše po nas. U Crnoj Gori smo posle dužeg vremena osetili ukus pobede, i u tu pobedu nas je vodila SPC. Ako se tako nastavi možda ćemo svedočiti da je u vreme patrijarha Irineja posejano seme pobede. I da će možda vreme koje će doći doneti još neke veće pobede. Odnosi snaga u svetu se menjaju i ako budemo pametni, to sve može da bude u našu korist - rekao je profesor Ković.\nOn je poručio da se točak sekularizma, pokrenut u 18. veku sada usporio i da se svuda u svetu može primetiti obnova pobožnosti. Profesor ove promene posmatra sa optimizmom.\n- Što se tiče crkve, taj točak sekularizma koji je pokrenut u 18. veku usporio je svoj hod. I to vidimo i na zapadnoj hemisferi i u SAD - mi vidimo obnovu pobožnosti. I to je takođe nešto što može da znači bolja vremena za SPC. Dakle ono što se od nas traži u budućnosti, po mom mišljenju, jeste da shvatimo gde je naša snaga, gde su kladenci naše vitalnosti. Da razumemo da njih čuva SPC i da čuvamo svoju crkvu i onda će ona sačuvati nas. Da budemo trezveni i da nastojimo da malo bolje razumemo svet - rekao je istoričar Miloš Ković za Novosti.\npatrijarh Irinej preminuo patrijarh Irinej Miloš Ković sahrana patrijarha Irineja\nDANAS je sahrana patrijarha srpskog, gospodina Irineja koji je preminuo u petak 20. novembra. Zemni ostaci patrijarha su juče preneti u Hram Svetog Save u Beogradu gde će biti i sahranjen.\nCRKVENO-pevačka družina "Branko", hor osnovan pri Niškoj eparhiji pre 133 godine, pevaće danas na sahrani patrijarha Irineja.


Rusija je iscrtala planove da preuzme imovinu zapadnih kompanija koje napuštaju zemlju, kao reakcija Kremljina na sankcije i egzodus međunarodnog biznisa od njegove invazije u Ukrajini.\nNajavljujući taj potez nakon što je niz globalnih firmi reklo da će ove nedelje obustaviti poslovanje u Rusiji, uključujući MekDonalds, Koka Kolu i Pepsi, Minsitarstvo ekonomije je saopštilo da bi moglo da preuzme privremenu kontrolu nad preduzećima koja odlaze, a u kojima je vlasništvo u rukama stranih državljana veće od 25 odsto, piše britanksi Gardijan.\nGovoreći preko video poziva sa članovima vlade u četvrtak, Vladimir Putin je rekao da bi Kremlj mogao da pronađe pravno održive načine da zapleni međunarodne firme. Vlada bi nastojala da se “uvede eksterno upravljanje, a zatim ta preduzeća prenesu na one koji žele da rade”, rekao je putin. “Za to postoji dovoljno pravnih i tržišnih instrumenata.\nMihail Mišustin, premijer Rusije, je nedavno izjavio da iako je većina biznisa zaustavila svoje poslovanje, čitava situacija će biti detaljno ispraćena i da je moguće da će se povući potezi koji će “uvesti eksternu administraciju”.\nOvaj potez Rusije dolazi nakon što su prvo zapadne Vlade izvršile maksimalni pritisak na Putina uvođenjem drastičnih restrikcija na uvoz ruske nafte i gasa, zajedno sa finansijskim sankcijama i zamrzavanjem imovine ruskih oligarha.\nPored formalnih sankcija, velike zapadne kompanije i poznati brendovi su počeli da napuštaju Rusiju, da gase tamo poslovanje. Spisak firmi koje su otišle iz Rusije možete pročitati ovde.\nOdgovarajući na međunarodnu izolaciju, bivši ruski predsednik, Dimitrij Medvedev je rekao da koristi “simetričan odgovor” na sankcije koje je uveo zapad “uključujući zaplenu strane imovine i njihovu moguću nacionalizaciju”.\n– Isto se odnosi i na odbijanje stranih kompanije da rade u našoj zemlji, napisao je on u objavi na veb stranici društvenih medija Vkontakte, optužujući zapadne firme koje napuštaju zemlju da su “moronske jer plešu uz melodiju Vašingtona i Brisela”.\nOn je rekao da će Moskva odgovoriti “fundamentalno i oštro” na odlaske, dodajući: “Bez obzira na razloge egzodusa, strane kompanije moraju da shvate da neće biti lako vratiti se na naše tržište.”\nRusija je u četvrtak objavila planove osmišljene da povrati pritisak na zapad kroz ekonomske sankcije, uključujući zabranu na izvoz drveta, elektronike i telekomunikacione opreme.\nMoskva je takođe usvojila zakone o zapleni 10 milijardi dolara aviona koje su zapadne organizacije iznajmile Aeroflotu i drugim ruskim kompanijama.\nDo toga dolazi dok se Rusija približava otplati državnog duga, a rejting agencije upozoravaju na “neposredan” neuspeh u potezu koji bi mogao da dovede do finansijskih gubitaka za vlasnike ruskih državnih obveznica.\nGlavna ekonomistkinja Svetske banke, Karmen Rajnhart, rekla je u četvrtak da su i Rusija i Belorusija, “blizu bankrota” u intervjuu za Rojters. Fič je ranije ove nedelje dodatno snizio suvereni rejting Rusije u status “smeće”, upozoravajući da je sve veća verovatnoća da će vlada odustati od svojih obaveza plaćanja.\nRusija bi trebalo da u sledeću sredu izvrši isplate u vrednosti od oko 117 miliona dolara za državno zaduživanje denomirano u dolarima. Međutim, pojavile su se sumnje da li će isplate biti izvršene usred sankcija protiv ruske centralne banke i komercijalnih zajmodavaca, kao i uzvratnih mera koje je najavila Moskva.\nOna je dodala i da je uticaj na globalni finansijski sistem do sada bio ograničen, iako je upozorila da bi se u Evropi mogli pojaviti rizici. Oko polovine ruskih međunarodnih obveznica drže strani investitori. Strane banke imaju izloženost u Rusiji od više od 121 milijardu dolara, od čega je većina koncentrisana među evropskim zajmodavcima, govore podaci Banke međunarodnih poravnanja.\n– Brinem zbog onoga što vidim, izjavila je Rajnhart i dodala da su finansijske institucije dobro kapitalizovane, ali bilansi su često neprozirni. “Postoji pitanje neispunjenja obaveza ruskog privatnog sektora. Čovek ne može biti samozadovoljan.”


Održane 37. Dragotinjske večeri - FOTO - PrijedorDanas.com - Prijedorski gradski portal\nOdržane 37. Dragotinjske večeri – FOTO\nadmin August 11, 2019 Održane 37. Dragotinjske večeri – FOTO2019-08-11T22:16:40+02:00 Svakodnevno\nU Gornjoj Dragotinji su po 37. put su održane Dragotinjske večeri, kojima je obilježeno 16 godina postojanja jedine kneževine na Balkanu.\nA kako biva u svakoj kneževini knez je prošetao sa svojom gardom, pozdravio okupljene mještane i poželio im prijatan boravak na ovoj svečanosti. U pitanju je stari , prošle godine izabran, inače osmi dragotinjski knez Čedomir Vila.\n“Po nekim pravilima, knez bi trebao da miri zavađene,ali hvala bogu, zavađenih nije bilo. Obaveza je da se sagledaju problemi sela i da se povedu humanitarne akcije u slučaju potrebe i sve smo to zajedno radili ,a sve za dobrobit sela”, rekao je Vila.\nManifestaciju je otvorio zamjenik gradonačelnika Prijedora Aleksandar Miljuš koji je istakao da Gradska uprava podržava ovaj kulturni događaj i da će to činiti i ubuduće.\n“Tradicija je nešto što trebamo njegovati i čemu moramo učiti mlade naraštaje da je poštuju”, rekao je Miljuš.\nPredsjednik Sovjeta kneževine Olivera Brdar je istakla da organizatori ove manifestacije ne odustaju od ove narodne svetkovine zato što je ovo tradicija koju ne napuštaju ni mještani ni gosti kneževine koji se ovdje okupaju svake druge nedjelje u avgustu.\n“Ove godine smo zadržali prošlogodišnjeg kneza na šta imamo pravo , a od ove godine smo uveli novinu u statut odnosno ustav kneževine da njegov mandat bude četiri godine najviše jer je malo mještana, a i da bi knez imao vremena da ostvari sve svoje ideje i zadatke”, istakla je Brdarova.\nOna je dodala da je dosadašnji knez ispunio sve svoje obaveze i očekivanja, pa je i to razlog što mu je produžen mandat.\nU programu su učestovovale i ojkačke grupe iz Kostajnice, Svodne, banjalučke Bistrice i sa područja grada Prijedora.\nU okviru manifestacije uručena je i Dragotinjska povelja Gradskoj boračkog organizaciji, za poseban doprinos u očuvanju tradicije ove manifestacije, dok je počasnim građaninom Kneževine proglašen direktor Informativno-poslovnog centra “Kozarski vjesnik” Zoran Sovilj.\nOvogodišnji besjednik Milenko Radivojac , nekadašnji direktor Muzeja je rekao da je našao podatak da je još 1604.godine Dragotinja imala svoga kneza.\n“Prema tome,ovaj knez nije izmišljen fiktivno nego je stvarno postojao u prošlosti”, istakao je Radivojac.\nKneževina ima vlastiti ustav sa oko tridesetak članova, grb, himnu, pasoš, a kneza čuva počasna garda.\nNa području Parohije marinske kojoj pripadaju sela Marini i Dragotinja tradicionalno se održavaju Dragotinjske večeri, s ciljem očuvanja tradicije ovog sela.Manifestacija je dio Kulturnog leta u Prijedoru.\nPredsjednik Boračke organizacije grada Prijedora Zoran Predojević je, zahvaljujući se na priznanju, istakao da je ova organizacija dosta priznanja dobila za svoj rad.\n“Priznanje Kneževine Dragotinje posebno emotivno doživljavamo jer su iz ovog sela mnogi heroji stasali u proteklom odbrambeno-otadžbinskom ratu, a i mnogi naši pripadnici su bili mnogi dosadašnji knezovi”, rekao je Predojević .\n« Tragedija nakon zbora: Muškarac stradao od strujnog udara tokom demontaže šatora\nTeška saobraćajna nesreća: U Prijedoru poginuo motociklista Nebojša Marčeta – VIDEO »


Crna Gora napreduje u oblasti konkurencije i unutrašnjeg tržišta\nCrna Gora napreduje u oblasti konkurencije i unutr...\nObjavljeno: 09.06.2022. • 16:04 Autor: Ministarstvo evropskih poslova\nCrna Gora je napredovala u oblasti konkurencije i unutrašnjeg tržišta i u narednom periodu je važno osigurati primjenu usvojenih zakonskih rješenja, poručeno je na trinaestom sastanku Pododbora za unutrašnje tržište i konkurenciju između Crne Gore i Evropske komisije.\nPredstavnici crnogorskih institucija su predstavili rezultate ostvarene u oblastima prava osnivanja preduzeća i pružanja usluga, kretanja kapitala, javnih nabavki, privrednog prava, prava intelektualne svojine, konkurencije, finansijskih usluga i zaštite potrošača i zdravlja.\nŠef Jedinice D2 za Crnu Goru i Srbiju u Generalnoj direkciji za susjedsku politiku i pregovore o proširenju Evropske komisije, Majkl Miler je podržao opredijeljenost nove Vlade ka evropskim integracijama i istakao dosadašnju dobru saradnju sa crnogorskim kolegama. On je pohvalio stopostotnu usklađenost Crne Gore sa Zajedničkom vanjskom i bezbjednosnom politikom EU u kontekstu ruske agresije na Ukrajinu, koji predstavlja veliki izazov za Evropu. Istakao je značaj regionalne saradnje i izrazio podršku integracionim procesima u okviru Zajedničkog regionalnog tržišta.\nDržavni sekretar u Ministarstvu evropskih poslova, Aleksandar Mašković je poručio da je nova Vlada spremna da se u punom kapacitetu posveti ispunjavanju obaveza iz procesa pristupanja EU. „Vjerujem da ćemo posvećenom saradnjom u narednom periodu doći do mjerljivih rezultata koji će biti prepoznati od strane institucija EU i država članica te stvoriti prostor da do kraja 2022. dobijemo završna mjerila u poglavljima 23 i 24“, kazao je Mašković.\nOn je kazao da je Crna Gora u potpunosti posvećena ispunjavanju obaveza koje proističu iz Akcionog plana za zajedničko regionalno tržište 2021-2024, te da učešćem u ovom vidu integracije, naša država pokazuje sposobnost da napravi iskorak ka zajedničkom tržištu Evropske unije.\n„Kao jedina država kandidat za članstvo sa svim otvorenim pregovaračkim poglavljima i država sa stoprocentnom usklađenošću sa Zajedničkom vanjskom i bezbjednosnom politikom, želimo biti prepoznati kao partner od povjerenja Brisela i država članica, kao adresa za koju evropske vrijednosti i članstvo nemaju alternativu. Svoju posvećenost smo pokazali i u ovom izazovnom trenutku za cijelu Evropu punom usklađenošću sa sankcijama uvedenim Rusiji od strane EU usljed agresije prema Ukrajini“ poručio je Mašković.\nIstakao je da posvećenost i predanost Crne Gore u ispunjenju obaveza u poglavljima koja čine unutrašnje tržište, čija funkcionalnost predstavlja odraz održive i „zeleno“ orijentisane ekonomije. Kako je kazao, to će pomoći Crnoj Gori da dobije priliku da „sjedi za stolom“ sa državama članicama u oblastima gdje je postignuta dobra legislativna usklađenost koju prati uspješno sprovođenje pravnog okvira u skladu sa evropskom praksom.\nDirektorica Direktorata za unutrašnje tržište i konkurenciju u Ministarstvu ekonomskog razvoja i turizma, Jasna Vujović, je poručila da je Crna Gora je u periodu od prethodnog sastanka, juna 2021. godine, pokazala veliku posvećenost u ispunjavanju obaveza iz procesa pristupanja EU, te da je posebna pažnja posvećena ispunjavanju završnih mjerila i ispunjavanju preporuka iz prošlogodišnjeg izvještaja Evropske komisije o Crnoj Gori.\n„Pored usklađivanja sa zakonodavstvom Evropske unije, intenzivno se radilo na strateškom okviru, implementaciji zakonodavstva, jačanju administrativnih kapaciteta, podizanju svijesti javnosti u oblastima koje pokriva ovaj Pododbor“, kazala je Vujović.\nOna je podsjetila da su u prethodnom periodu usvojeni važni zakoni iz oblasti koje su predmet ovog Pododbrora, i koji su za dobrobit građana, kao što su oni iz oblasti bankarskih i finansijskih usluga za bolju kontrolu naknada i pristup platnim uslugama i karticama.\nRazgovor predsjednika i članova Vlade sa studentima crnogorskih univerziteta 01.07.2022.\nVlada usvojila Drugi prilog Izvještaju EK 01.07.2022.\nPreuzmite Viber stikere o evropskoj integraciji Crne Gore 01.07.2022.\nPodrška EU od ključnog značaja za nastavak gradnje autoputa 23.06.2022.


Arsenijević - Imam jak motiv, očekujem pobedu i FK Novi Pazar u vrhu tabele - SandzakHaber.Net , Sandžačke Internet Novine !\nNaslovna Fudbal FK NOVI PAZAR Arsenijević – Imam jak motiv, očekujem pobedu i FK Novi Pazar u...\nArsenijević – Imam jak motiv, očekujem pobedu i FK Novi Pazar u vrhu tabele\nOd Redakcija - 28. Avgusta 2013. 0 96 Podeli na Fejsbuku\ntweet Novo pojačanje FK Novi Pazar, Nemanja Arsenijević u izjavi za Sandžakhaber ocenio je da je veoma motivisan i da očekuje pobedu nad ekipom OFK Beograda na utakmici koja će biti odigrana u Subotu.\n“Još nisam igrao pred publikom u Novom Pazaru, imam ogroman motiv da se dokažem navijačima i da opravdam poverenje stručnog štaba i ljudi u klubu, daću svoj maksimum i očekujem da ćemo pobediti OFK Beograd i da ćemo otići u gornji deo tabele”.\nArsenijević je rođeni Užičanin, potiče iz fudbalske porodice. Otac Dušan, imao je zavidnu karijeru kao igrač još u bivšoj SFRJ: u Slobodi (Užice), kragujevačkom Radničkom, Radu, tuzlanskoj Slobodi, da bi se zatim „okrenuo“ trenerskim vodama“.\ntweet Prethodni tekstZukorlić: Turska plaća moje protivnike, 500 evra mesečnoSledeći tekstNino Pekarić u Novom Pazaru Redakcija\tPOVEZANE OBJAVEVIŠE OD AUTORA


Predsednik Vučić sastao se sa predsednikom Parlamenta Republike Koreje | Predsednik Republike Srbije\nPredsednik Vučić sastao se sa predsednikom Parlamenta Republike Koreje\nPredsednik Republike Srbije Aleksandar Vučić poručio je danas u razgovoru sa predsednikom Parlamenta Republike Koreje Munom Hi Sangom u Beogradu da Srbija želi da poboljša saradnju sa tom zemljom u različitim političkim i posebno ekonomskim oblastima.\nPredsednik Vučić je rekao i da Srbija želi da privuče još korejskih investitora.\n"Imamo investicije iz Koreje, ali mislimo da postoji veliki prostor da još korejskih investitora dođe u našu zemlju", rekao je predsednik Vučić na sastanku.\n"Možemo da naučimo mnogo od vas, iz iskustva vaše prelepe i veoma uspešne zemlje. Počastvovan sam i privilegovan vašom posetom", rekao je predsednik Vučić.\nPredsednik Parlamenta Republike Koreje Mun je na početku sastanka rekao da mu je čast i zadovoljstvo što je posetio Srbiju i zahvalio predsedniku Vučiću na prijemu, a Srbiji čestitao na uspešnoj organizaciji Interparlamentarne unije u Beogradu.\n"Ovo je posebna godina za odnose naše dve zemlje jer slavimo 30. godišnjicu diplomatskih odnosa. Predsednik Koreje Mun Dzae In želeo je da poseti ovu prelepu zemlju, ali sam ja došao kao njegova zamena. Predsednik Mun i ja imamo isto porodično ime Mun, razumite da sam ja odlična zamena", rekao je Mun.


United Grupa imenuje Nikolai Andreeva za generalnog direktora kompanije VIVACOM u Bugarskoj - Top Vijesti\nUnited Grupa imenuje Nikolai Andreeva za generalnog direktora kompanije VIVACOM u Bugarskoj\nUnited Grupa imenuje Nikolai Andreeva za generalnog direktora kompanije VIVACOM u Bugarskoj – Dirk Gerkens imenovan za generalnog direktora Nova Broadcasting Group (United Grupa imenovala nove izvršne direktore kompanija VIVACOM i Nova u Bugarskoj)\nUnited Grupa, vodeća telekomunikacijska i medijska kompanija u Jugoistočnoj Evropi, objavila je danas da je imenovala Nikolai Andreeva za izvršnog direktora kompanije VIVACOM, vodećeg operatera u Bugarskoj.\nUnited Grupa je objavila također da je Dirk Gerkens, direktor za program, produkciju i oglašavanje kompanije United Media, imenovan za izvršnog direktora kompanije Nova Broadcasting Group, najveće bugarske medijske kompanije.\nOd 1. decembra Andreev preuzima funkciju od dosadašnjeg direktora kompanije VIVACOM, Atanasa Dobreva, koji je u augustu najavio povlačenje, dok će na njegovo mjesto izvršnog direktora kompanije Nova doći Dirk Gerkens, bivši generalni direktor RTL Kluba i TV2 u Mađarskoj.\n„Sretni smo da danas imenujemo dva iskusna direktora u Bugarskoj. Nikolai je izuzetan profesionalac koji je dokazao svoje kvalitete u nekoliko industrija, između ostalog razvijajući kompaniju Nova u uspješnu kompaniju kakva je danas. Dirk je kao direktor televizija sa preko 25 godina iskustva veoma cijenjen širom Evrope.“, rekla je izvršna direktorica United Grupe, Victoriya Boklag.\nBoklag je dodala da je uvjerena da će pod njihovim rukovodstvom kompanije VIVACOM i Nova Broadcasting Group nastaviti uspješno poslovanje iz prethodnih godina. „ Bugarsko tržište i naše poslovanje u toj zemlji su veoma važni za United Grupu. Sigurna sam u dalji uspjeh VIVACOM i Nova kompanija .“, zaključila je.\nAndreev se pridružio Novoj Broadcasting Group kao finansijski direktor 2009. godine, a 2019. godine imenovan je za izvršnog direktora. Magistar je finansija i dobitnik je EI/Forbes nagrade „Finansijski direktor godine“ 2014. godine.\nGerkens se prošle godine kao član Upravnog odbora kompanije United Media pridružio United Grupi i od kupovine kompanije Nova Broadcasting Group uključen je u upravljanje ovim biznisom.\nO kompaniji United Group:\nUnited Grupa sa sjedištem u Holandiji, u okviru koje u Bosni i Hercegovini posluje kompanija Telemach, i njeni servisi EON i Total TV, a medijski sadržaj emituju televizije i portali N1 i Nova BiH, vodeći je telekomunikacijski i medijski operater u Jugoistočnoj Evropi. Kompanija posluje u osam zemalja, ima približno 11 miliona korisnika, skoro 14.500 zaposlenih i godišnje prihode od oko 2 milijarde eura. United Grupa ima najširu pokrivenost mrežom u regionu i nudi korisnicima najatraktivniji izbor TV sadržaja iz cijelog svijeta. Značajna ulaganja u digitalnu infrastrukturu, medijski sadržaj i tehnologiju, osiguravaju izvrsnost proizvoda i usluga koje pruža korisnicima. United Grupa je od marta 2019. godine u većinskom vlasništvu BC Partners, jedne od najvećih investicijskih kompanija u svijetu.\nZa više Informacija posjetite, https://united.group/ i http://www.unitedmedia.net\nTagsNikolai Andreev united grupa united media


Majkl Holcel: Radovanu Karadžiću će se suditi pravedno u Haškom tribunalu\nU ekskluzivnom razgovoru za Srpski servis Glasa Amerike, Majkl Holcel, bivši visoki savetnik senatskog Odbora za spoljnopolitička pitanja, najpre je čestitao predsedniku Borisu Tadiću i vladi Srbije na odlučnosti da uhapse Radovana Karadžića i pokažu svetu da je Beograd rešen da poštuje norme međunarodne pravde.\n«Ja sam bezrezervno zadovoljan i čestitam novoj vladi. Mada bosanske srpske vlasti, koliko znam, nisu učestvovale u tom činu, ipak bih želeo da čestitam i narodu Bosne i Hercegovine na ovom istorijskom potezu. Ne smatram da treba nagrađivati ljude za to što ispunjavaju svoje obaveze, ali ipak mislim da ovo predstavlja ogroman korak ka integraciji Srbije sa Evropom. Drugi enorman korak biće hapšenje generala Ratka Mladića, koji je još u bekstvu. Sve sam više optimista da će nove vlasti i njega ubrzo privesti pravdi.»\nHolcel je izrazio uverenje da su predsednik Tadić i mnoge druge političke ličnosti u Beogradu bile spremne na hapšenje Karadžića još mnogo ranije, ali da je tek sa odlaskom bivšeg premijera Vojislava Koštunice i bivšeg šefa Bezbednosno'informativne agencije, Radeta Bulatovića, to bilo moguće sprovesti. Holcel dodaje da je Socijalistička stranka Srbije takođe shvatila da treba da raskrsti sa prošlošću.\n«Oni shvataju da su došli do zida dok su se držali svoje doskorašnje političke linije koja nije dovodila u pitanje Miloševićevo nasleđe. To im je postalo još jasnije nakon hapšenja Karadžića i sada moraju da se okrenu sutrašnjici. Ne znam da li su socijalisti u vladi učestvovali u privođenju Karadžića, ali sam uveren da su se saglasili sa tom odlukom.»\nPo rečima Holcela u Srbiji je izrasla nova generacija koja želi da se zemlja priključi Evropi.\n«Još pre nekoliko godina bio sam ohrabren prikazivanjem video materijala o Srebrenici, za šta mislim da je proizvelo veliki efekat u javnosti Srbije. Naša štampa takođe prenosi da je sada samo veoma mali broj, da tako kažem huligana, protestvovao zbog hapšenja Karadžića. Mislim da nema više velike ljubavi prema Karadžiću u Srbiji, pogotovo među mladima.»\nKaradžiću će se suditi pravedno u Haškom tribunalu, tvrdi Holcel, i dodaje da će njegovo privođenje pred lice pravde biti poruka i drugima da u današnjem svetu zločini ne mogu proći nekažnjeno.


Švajcarska prebrođena, red je na Sloveniju! - Sportski portal Srbije\nDobar otpor pružile su Švajcarkinje u prvom poluvremenu tako da se na odmor otišlo sa samo jednim golom prednosti našeg nacionalnog tima. Međutim, u nastavku je usledila nešto bolja igra i utakmica je, bez većih problema, privedena kraju sa pristojnom razlikom od tri gola. Najefikasnija u našem timu bila je Andrea Lekić sa četiri postignuta gola, a po tri su upisale Stoiljković, Milošević i Nišavić. Sanja Damnjanović, koja, kao ni Andrea Lekić, nije bila potpuno spremna, postigla je dva pogotka. U švajcarskoj reprezentaciji najzapaženija bila je Nikol Dinkel sa pet golova.\nSada je potpuno jasna situacija u grupi 5. Švedska će ići na EURO, a Srbija i Slovenija će se, u nedelju od 20 h, boriti za drugo mesto. Reprezentaciji Srbije odgovara samo pobeda (bez obzira na gol razliku), dok je Slovenkama dovoljan i bod zbog pobede u prvom susretu.\nPored utakmice između Srbije i Švajcarske, odigrana je još jedna i to između Holandije i Italije. Holanđanke su pobedile 24:20 u gostima i obezbedile odlazak na završni turnir.\nzenska rukometna reprezentacija


Budućnost razvoja konjarstva u Srbiji - veterina.info\nBudućnost razvoja konjarstva u Srbiji\nU ovom momentu bi se moglo očekivati da se uzgoj konja u Srbiji orijentiše u tri pravca:\nUzgoj trkačkih konja: kasača i engleskog punokrvnjaka, uz oživljavanje tradicionalnih trka zaprega.\nUzgoj sportskih i rekreativnih konja kao i grla za škole jahanja i specifične namene: terapija psihosomatskih bolesti i ometenih u razvoju.\nUzgoj konja za turizam: ovo bi omogućilo očuvanje lokalno adaptiranih rasa u njihovim staništima i doprinelo razvoju visokog turizma.\nGajenje polukrvnih konja za sport i rekreaciju moglo bi da postane najznačajnija grana konjarstva. Da bi se ostvario neposredni interes za uzgoj i obuku ovih grla neophodno je:\nPopisati sva grla i obezbediti dobru bazu podataka o svakom pojedinačnom grlu koje se može upotrebiti u priplodu.\nObezbediti matičnu evidenciju u skladu sa standardima asocijacija koje vode knjige porekla rase, odnosno obezbediti uslove za prijavljivanje ždrebadi u slučaju kada zbog male populacije nije moguće voditi nacionalnu matičnu knjigu.\nŠto pre povezati urede gde se vode matične knjige sa odgajivačima i sa centrima u svetu. Ima slučajeva kada uzgoj postoji ali se ne zna gde se evidentiraju novorođena ždrebad (araber).\nPre uvođenja grla u priplod obavezno informisati odgajivača o mogućim opcijama i uslovima za registraciju ždrebadi. Uslovi za registraciju obuhvataju i dozvoljene metode reprodukcije kao i informaciju o tome da li postoje ograničenja u pogledu broja ždrebadi po pastuvu godišnje. Ovim se odgajivač obaveštava i o mogućim obavezama tipa kontrola roditeljstva, veterinarski pregledi u cilju popisa ždrebeta i slično.\nUvesti nadzor i stimulacije za odgajivače konja na nacionalnom nivou. Na ovaj način bi se obezbedile individualne investicije, obezbedio napredak i omogućilo planiranje ekonomske dobiti kako za pojedince tako i za društvo u celini.\nUklopiti razvoj konjarstva, pre svega lokalno adaptiranih rasa u planove razvoja turizma u Srbiji.


Patrijarh Irinej sa Krkobabićem o selu i zadrugarstvu – Radio Televizija 022 – Stara Pazova\nSpasavanje sela Srbije je nacionalni zadatak, čast, ali i obaveza, saglasni su partijarh Irinej, ministar Krkobabić i predsednik Odbora za selo SANU, akademik Dragan Škorić, saopšteno je iz ministrovog kabineta.\nMinistar u Vladi Srbije zadužen za regionalni razvoj Milan Krkobabić upoznao je u četvrtak patrijarha Srpske pravoslavne crkve (SPC) Irineja s projektom obnove zadrugarstva koji već treću godinu realizuje vlada u saradnji sa Odborom za selo SANU, kao i o pripremama za formiranje Nacionalnog tima za spas sela Srbije.\n“Spasavanje sela Srbije je nacionalni zadatak, čast, ali i obaveza”, saglasni su partijarh Irinej, ministar Krkobabić i predsednik Odbora za selo SANU, akademik Dragan Škorić, saopšteno je iz ministrovog kabineta.\nNa sledećem zasedanju Sinoda SPC-a biće utvrđen način delovanja srpske crkve kako bi se pospešila važna misija i odrediti svog člana u Nacionalnom timu za spas sela, navodi se u saopštenju.\nSagovornici su istakli da je važno spasiti sela, a da je osnova svakog boljitka upravo udruživanje.\nPatrijarh sa državnim vrhom o Kosovu i Metohiji:…\nVučić na Saboru SPC, sa vladikama o Kosovu i Metohiji…\nTagirinej krkobabic ministar Patrijarh sela srbija


Naslov: Med u ishrani trudnica Pon Nov 25, 2013 9:34 pm\nTrudnice bi trebalo da koriste med u ishrani od samog početka trudnoće jer on smanjuje mučnine, povraćanje, vraća raspoloženje, otklanja umor, sprečava malokrvnost i ima broje druge prednosti.\nMed je vrlo važan sastojak u ishrani trudnica, dojilja i dece svih uzrasta.\nVisoko vredni šećeri u medu, sa organskim kiselinama, biljnim hormonima, eteričnim uljima, enzimima, vitaminima i mineralima, popravljaju apetit kod dece i stimulišu varenje.\nPrisustvo gvožđa, bakra i kobalta u medu, kojih nema dovoljno u majčinom mleku, kao i folne kiseline, popravlja sastav krvi i koriguje malokrvnost, objašnjava predsednica apiterapeutskog društva dr Verica Milojković za portal yumama.com.\nPotreba za gvožđem u trudnoći je dvostruko veća, pa se savetuje trudnicama da med uzimaju tri puta dnevno, pola sata pre jela. Sadržaj minerala u medu varira zavisno od vrsta, što je tamniji med, više je minerala i obrnuto.


Beograd: Otvorena robra kuća Ikea – Balkanekspresrb.rs\nBeograd: Otvorena robra kuća Ikea\n10/08/2017 Off By\nKod Bubanj Potoka, nedaleko od nekadašnje naplatne rampe na koridoru 10, danas je svečano otvorena u prisustvu predsednika Srbije Aleksandra Vučića robna kuča Ikea.\nPočetak rada obeležen je simboličnim sađenjem bele brez, koja je simbol mladosti, snage i prosperiteta. To su učinili predsednik Vučić, generalni direktor kompanije Ikea za Jugoistočnu Evropu Stefan Vanoverbekem, gradonačelnik Beograda Siniša Mali, regionalni direktor za razvoj Ikee Vladislav Lalić i direktor robne kuće Vladimir Moga.\nBilo je tu i drugih zvanica: prvi potpredsednik vlade i šef diplomatije Ivica Dačić, ministar trgovine Rasim Ljajić, predsednik PKS Marko Čadež…\nDomćini su nas obavestili da se beogradska ikea prostire se na 35.000 kvadratnih metara i uložila je 70 miliona evra i zaposlila u našoj zemlji ukupno 416 radnika.To je prva robna kuća kompanije Ikea na tržištu Srbije i 400. na svetu.\nPomenimo da Ikea u Beogradu nudi celokupan asortiman od 9.500 proizvoda po cenama na nivou robnih kuća te kompanije u zemljama u okruženju.\nOvaj trgovački centar pored prodajnog prostora ima i restoran sa oko 500 mesta, bistro, prodavnicu švedske hrane, igraonicu za decu, kao i punjač za elektromobile. Parking može da primi 1.400 vozila.\nIkea planira i drugu fazu investicije u vrednosti od dodatnih oko 60 miliona evra, u kojoj bi bilo otvoreno još oko 400 radnih mesta.\nIkea planira da u Beogradu izgradi još jedan centar između benzinske pumpe “Zmaj” i beogradskog aerodroma. Nije zaboravljen i Niš. Kompanija je već kupila zemlju u Nišu, tako da je moguća gradnja još dve robne kuće u Srbiji.\nPredsednik Srbije rekao je da svako ko prolazi autoputem, mora proći pored ove robne kuće. Istakao je da je ponosan što je učestvovao u dovođenju švedske kompanije u Srbiju i da je naša zemlja pokazala da nismo loši, i da možemo biti uspešniji i brži od mnogih zemalja, gde je Ikea otvara robnu kuću.\nVučić je rekao da je u svakoj zemlji gde je došla Ikea povećana potrošnja i proizvodnja nameštaja i da je optimista sto se tiče srpskih proizvođača da će se njihovi proizvodi naći u globalnoj ponudi švedske kompanije.\nNovinari su ga pitali da li očekuje da više srpskih proizvođača radi za Ikeu kazao je da je Ikea jedan brend za koji radi više kompanija i da očekuje da se proširi broj proizvođača iz Srbije, ali da je za sada rano davati podatke o tome.(f0t0BERB)♦\nKraj “trgovinskog rata”:Hrvtska od sutra vraća cene inspekcijskog nadzora\nIzložba u NBS: „Od bijateka do evra”


Prijava zbog homofobične retorike u spotu SNS-a – GayEcho\nUdruženje “Da se zna” saopštilo je danas da je podnelo prijavu Sektoru tržišne inspekcije Ministarstva trgovine, turizma i telekomunikacija zbog uvredljive terminologije u predizbornom spotu Srpske napredne stranke (SNS), koja može podstaći dalju diskriminaciju i socijalnu distancu prema LGBT populaciji.\nTo udruženje je u saopštenju podsetilo da Zakon o oglašavanju zabranjuje bilo koji sadržaj koji se može smatrati uvredljivim i može podstaći diskriminaciju.\n“Ističemo da je reč ‘peder’ uvredljva i da se koristi isključivo u negativnom kontekstu, te da kao takva nesumnjivo vređa pripadnike LGBT populacije. Emitovanjem navedenog spota se podstiče diskriminacija na osnovu seksualne orijentacije”, navodi se u prijavi koja je dostavljena medijima.\nTa nevladina organizacija zatražila je da Sektor tržišne inspekcije Ministarstva trgovine, turizma i telekomunikacija naloži SNS-u da sa zvaničnog kanala te stranke na Jutjubu (YouTube) ukloni sporni spot, odnosno da iz spota uklone uvredljive izjave “Vučiću pederu”, kao i da preduzme sve druge radnje na koje je zakonom ovlašćeno te da izrekne odgovarajuće mere.\nOrganizacija “Da se zna” do sada je podnela dve pritužbe Regulatornom telu za elektronske medije zbog spota SNS-a. Prvu 3. marta zbog emitovanja spota na Jutjub kanalu SNS-a, a drugu 13. marta zbog emitovanja spota istog dana u 8.45 na RTS 1.\n« Malezija zabranila film „Lepotica i zver“\nPreletačević gradio vidljivost preko gejeva »


Ovan horoskop za Novembar 2020 – Dnevnik Jednog Astrologa\n•○• Sunce ili Mesec ili Podznak u Ovnu •○•\nPo pitanju finansija do kraja prve nedelje Novembra budite na oprezu, jer će se dobre šanse za zaradu smenjivati sa mogućnostima za gubitke I morate biti usredsređeni da izvučete maksimum iz ovog perioda, a da u isto vreme ne oštetite svoj budžet. Od druge nedelje, a naročito polovinom meseca, vaši će finansijski prilivi samo rasti, a neki od vas mogu biti iznenađeni i većim neplaniranim novčanim dobicima. Po pitanju posla, ovo je stabilan period, jer su vaši potezi dobro osmišljeni i nećete dozvoliti da vam žurba i ishitrenost pokvari partnerstva i saradnje. Drugi deo Novembra je posebno pogodan za učvršćivanje pozicija, aktiviranje saradnji sa inostranstvom, ali i za velike promene po pitanju karijere, kada sam Mars krene direktnim hodom.\nTokom celog Novembra planeta Mars koja vlada vašim znakom, boraviće u vašem 1 polju, što će donositi da budnim okom pratite sve što se dešava kod drugih jer će vam se ponašanje često menjati. Sigurno je da vam se neke stvari koje budete videli ili osetili i neće baš dopasti, pogotovo što je Venera koja vlada vašim partnerstvima do polovine meseca u sedištu u Vagi, a posle toga u lošoj poziciji u znaku Škorpije. I kod vas i kod jače & lepše polovine lako će dolaziti do buđenja ljubomore, posesivnosti, sumnji, oboje ćete biti nervozni zbog sitnica i pokušavaćete da svalite krivicu na drugu stranu. Pošto su obe planete (i Mars i Venera) loše aspektovane, sve ono oko čega se raspravljate sa drugom stranom u suštini je samo strah od gubitka emotivne sigurnosti i stabilnosti. Verujte, ovo je lako rešivo, ako sagledate situaciju sa partnerove strane, kao i on sa vaše, bolje ćete se razumeti i više ispoštovati želje i potrebe druge strane, ali i on vaše. Drugi deo meseca je posebno pogodan da se strasti primire i da se pronađe zajedničko rešenje, a samim tim – i više da se uživa u ljubavnoj vezi. Slobodni Ovnovi će shvatiti da mogu osvojiti osobu koja im se dopada samo postepenim koracima, suptilnošću, nežnošću, istrajnošću. Direktni “napad” neće dati rezultate, moraćete da naučite da čekate i budete odmereni…\nAstrolog Nevenka Blažik 1 нов 2020 6 нов 2020 2020, Mesečna prognoza, Mesečni horoskop za Novembar, Novembar, Ovan\nПретходно Претходни чланак: Mesečni horoskop za Novembar 2020\nСледеће Следећи чланак: Bik horoskop za Novembar 2020


“Smrtonosna sigurnosna operacija u mijanmarskoj pokrajini Rakhineu očito je planirana da iz zemlje ukloni muslimansku manjinu Rohinja. Sadašnje stanje ne može se još utvrditi u potpunosti, ali situacija sliči na primjer iz udžbenika etničkog čišćenja,” izjavio je u Ženevi visoki komesar UN-a za ljudska prava Zeid Ra’ad al-Hussein.\nUjedinjene nacije su ranije objavile da je 294.000 izbjeglica Rohinja stiglo u Bangladeš od 25. auguta, ove godine, kada je pokrenut veliki talas nasilja. Posljednji podaci Visokog komesarijata UN-a za izbjeglice (UNHCR), dočim pokazuju kako je broj arakanskih muslimana koji su utočište potražili u Bangladešu dosegao 313.000.\nNaime, snage sigurnosti Mijanmara su pokrenule akciju u pokrajini Rakhine nakon što je Vojska za spas Rohinja Arakana (ARSA) napala punktove armije i policije. Međutim, ono što potvrđuju izvještaji svih medijskih agencija i međunarodnih organizacija, ovaj napad je iskorišten da za brutalnu odmazdu i etničko čišćenje koje sprovode policijske i vojne snage režima uz podršku lokalnog budističkog stanovništva. Ministar vanjskih poslova Bangladeša Abul Hassan Mahmud Ali rekao je da se u mijanmarskoj državi Rakhine provodi “genocid”, zbog kojeg je gotovo 300.000 muslimana Rohinja napustilo zemlju. “Međunarodna zajednica kaže da je to genocid. Mi također kažemo da je genocid”, kazao je bangladeški šef diplomatije novinarima u Daki. Premijerka Bangladeša Sheikh Hasina Wazed, kako prenosi agencija Anadolija, danas, 13. septembra, kazala je kako je površina rijeke Naf, preko koje arakanski muslimani bježe u Bangladeš, puna tijela muškaraca žena i djece. Mediji prenose kako je u posljednjoj vojnoj akciji protiv Rohinja ubijeno preko hiljadu muškaraca, žena, djece, starih, a da su iza ovih napada ostala spaljena sela, unakažena tijela, pustoš. Ukratko, nad narodom Rohinja se provodi genocid.\nOno što posebno zabrinjava u novom talasu nasilja jeste izostanak reakcije i konkretnih poteza velikih sila da se zaustavi ubijanje, te da se prognanici zbrinu u ionako neuslovnim kampovima siromašnog Bangladeša. Već duže vrijeme vlasti Mijanmara blokiraju pristup međunarodnim humanitarnim organizacijama, novinarima i aktivistima, optužujući ih za podršku pobunjeničkim skupinama koje nazivaju teroristima. Susjedi Mijanmara, posebno Indija i Kina također su zbog geopolitičkih trvenja ostale nijeme, dok zemlje ASEAN-a svoje nereagiranje pravdaju principima nemiješanja u unutrašnje stvari svojih članica, tako da je narod Rohinja ostao kao još jedna mrlja na savjesti čovječanstva, genocid koji se odvija pred televizijskim ekranima.\nOsuda šutnje i nereagiranja\nDanas (srijeda, 13. septembar) dok sastavljamo ovaj tekst najavljeno je održavanje sastanka Vijeća sigurnosti iza zatvorenih vrata gdje bi se po drugi put trebalo raspravljati o ovoj krizi, ali prema nekim diplomatama iz UN-a, očekuje se da će Kina i Rusija biti protiv usaglašene izjave o nasilju nad Rohinjama najvišeg tijela Ujedinjenih Nacija. Što se tiče Sjedinjenih Država i Evropske Unije, osim zabirnutosti njenih lidera i diplomatskih apela prema vladi Mijanmara konkretnih poteza na zaustavljanju krize nema.\nPosebno žestoke kritike posljednjih dana upućene su liderki Mijanmara državnoj kancelarki Aung San Suu Kyi, dobitnici Nobelove nagrade za mir, zbog njene šutnje, nečinjenja i generalnog odnosa prema ovoj manjinskoj skupini u Mijanmaru. Mnoge javne ličnosti uključujući papu Franju, nobelovca Desmonda Tutu, te budističkog duhovnog vođu Dalai Lamu, osudile su njenu šutnju, te pozvale svijet da aktivnije reagira kako bi se zaustavila patnja ovog nezaštićenog naroda. Kao jedna od posebno zabrinjavajućih dimenzija ove krize jeste mržnja i netrpeljivost prema Rohinjama koje zadnjih godina propagiraju radikalni budistički monasi i nacionalisti u Mijanmaru.\nKada je u pitanju reagiranje većinskih muslimanskih zemalja, osim sporadičnih osuda vjerskih lidera i poziva na molitvu, jedino je turski predsjednik Redžep Tajip Erdogan lično kontaktirao mijanmarsku kancelarku Suu Kyi i zatražio da se omogući dopremanje pomoći Turske Rohinja muslimanima. Uz to Turska je 7. septembra, interventno u Bangladeš uputila visoku delegaciju koju je uz ministra vanjskih poslova Mevluta Čavušoglua predvodila supruga predsjednika Emina Erdogan i njegov sin Bilal. Oni su posjetili izbjegličke kampove u graničnom području u koje pristižu izbjeglice iz Mijanmara.\nProblem marginaliziranja i progona Rohinja muslimana i trenutna kriza u Mijanmaru, upozoravaju sigurnosni eksperti, može veoma lahko privuči međunarodne terorističke organizacije koje već odranije djeluju u nekim zemljama jugoistočne Azije, posebno na Filipinima i u Indoneziji. Čini se paradoksalno da će teška situacija Rohinja muslimana (genocid kojeg su sve države prema Konvenciji o sprječavanju genocida dužne zaustaviti) privući pažnju svijeta tek onda kada potencijal ove krize prepoznaju međunarodne terorističke mreže i upregnu ga za regrutiranje terorista i kreatora haosa. Tada će biti kasno i za Rohinje, ali i za regionalni poredak i odnose među ključnim zemljama čiji se geostrateški interesi prelamaju u ovom južnoazijskom regionu.


Povodom 13. jula, Dana državnosti Crne Gore, predsjedniku Milu Đukanoviću i građanima Crne Gore čestitku je uputio predsjednik Sjedinjenih Američkih Država Donald Tramp (Trump).\n- Poštovani gospodine predsjedniče, američki narod i ja upućujemo srdačne čestitke narodu Crne Gore povodom vašeg Dana državnosti, 13. jula. Danas, godinu nakon vašeg učlanjenja u NATO alijansu, Sjedinjene Američke Države ostaju posvećene podršci naporima Crne Gore u evropskim integracijama.\nMi aplaudiramo Crnoj Gori zbog ozbiljnog pristupa regionalnoj i NATO kolektivnoj sigurnosti upućivanjem trupa u Afganistan i učešćem u koaliciji za borbu protiv ISIL-a. Crna Gora nastavlja da pokazuje da je posvećena saveznica. Zahvalni smo za naše transatlantsko prijateljstvo i na vašem doprinosu da Evropu činite jakom i slobodnom - naveo je u čestitki Tramp.\nMile Đukanović Donald Trump Dana državnosti Crne Gore\nKo je Eduard Šišmakov, ruski špijun koji je planirao atentat na Mila Đukanovića\nPočelo suđenje optuženima za planiranje ubistva premijera Đukanovića


Penzioneri, sutra obavezno gledajte predsednika i premijerku - Bizlife.rs\n20:58 Beograd, 24/05/2018\nPredsednik Srbije Aleksandar Vučić najavio je da će se u petak on i premijerka Ana Brnabić obratiti javnosti u vezi sa penzijama uz ocenu da će svi penzioneri, i oni sa visokim penzijama, biti zadovoljni.\n“Zamolio bih penzionere da pogledaju sutra obraćanje premijerke Ane Brnabić i moje, jer mislim da smo na najbolji način rešili pitanje penzija, i svi penzioneri, i oni sa visokim penzijama, biće veoma zadovoljni”, rekao je Vučić.\nKako je, na zajedničkoj konferenciji za novinare sa izvestiocem EP za Srbiju Dejvidom Mekalisterom rekao, to se uspelo zahvaljujući teškim reformama u koje mnogi nisu verovali, za koje su se mnogi smejali, neki i podsmevali.\n“A sada kada rezultati dolaze onda ljudi vide da se rad isplatio i da se težak rad uvek isplati i donese najbolje rezultzate”, poručio je predsednik.\naleksandar vučić brnabic penzija


Dosije „Vremena“: Gasne i naftne igre nad Evropom - U novom broju - Nedeljnik Vreme\nNesagledive osledice embarga na ruske energente: Naftna bušotina u Rusiji\n12. 5. 2022. / 9.11\nDosije „Vremena“: Gasne i naftne igre nad Evropom\nEmbargo Evropske unije na rusku naftu i gas dovešće do još većeg poremećaja na tržištu, izazvaće skok cena i, uprkos svoj solidarnosti sa Ukrajincima, samo je pitanje vremena kada će evropski birači pokazati nezadovoljstvo padom sopstvenog standarda. Sa ruskim gasom je još složenija situacija nego sa naftom: za gas u doglednoj budućnosti gotovo da nema alternative, što je adut Moskve u ovom ekonomskom ratu\nRat u Ukrajini sve više narušava ekonomske odnose zapadnih država i Rusije. U tom ekonomskom ratu, kako ga je u jednom trenutku nazvao francuski ministar finansija Le Mer, obe strane povlače poteze kojima se odnosi dodatno zaoštravaju.\nSankcije do sada nisu imale nikakav efekat na ponašanje Rusije u Ukrajini, što je dovelo do velike frustracije na Zapadu. Pored ostalog, Rusiju relativno malo pogađaju sankcije pošto su do sada bili izuzeti energenti, a za njih dnevno naplaćuje samo od članica EU nešto manje od milijardu dolara. Priliv deviza koji ima Rusija od prodaje energenata zbog visokih cena je čak tri puta veći nego prošle godine. To je dovelo do velikog pritiska da se uvedu sankcije i na energente, ali to se ispostavilo mnogo težim nego što se očekivalo u Briselu.\nPrva na redu se našla nafta, ali je šesti paket sankcija EU koji treba da obuhvati trgovinu naftom izazvao ozbiljne podele unutar EU. Države članice imaju različite interese pošto neke mogu relativno lako da se odreknu ruske nafte, dok za druge to predstavlja veliki problem.\nNa Zapadu se pored nafte sve više spominje i mogućnost uvođenja sankcija na ruski gas. Kod gasa je situacija neuporedivo kompleksnija pošto se u EU doprema najvećim delom preko mreže gasovoda, dok se samo mali deo gasa transportuje tankerima u tečnom stanju. Tečni gas je pride po pravilu znatno skuplji od gasa koji se dobija iz gasovoda.\nIz Rusije je EU do sada podmirivala 40 odsto potreba za prirodnim gasom.\nPročitajte ceo tekst Bogdana Petrovića u nedeljniku "Vreme“ od četvrtka (12. maja)


U organizaciji članova Ženske odborničke mreže Skupštine grada Zrenjanin i Kulturnog centra Zrenjanin, sinoć je pred brojnim zainteresovanim roditeljima i sugrađanima održana tribina na temu „Vakcinacija dece i uzroci epidemije malih boginja”.\nNa jednoj od društvenih mreža pre nekoliko godina organizovala se jedna grupa ljudi, koja se oštro protivila vakcinisanju dece protiv malih boginja, nakon čega se brzo proširio strah među roditeljima od vakcinisanja, zbog navodnog razvoja autizma kod najmlađih.\n-Ovakvim i sličnim tribinama želimo da ukažemo našim sugrađanima da smo, zahvaljujući savesnom radu zdravstvenih ustanova i radnika, društveno-političkih organizacija, novinara i medija, uspeli da sprečimo članove tih grupa da prošire paniku i nepoverenje u vakcinisanje na teritoriji grada Zrenjanina. Naša deca su sada sigurna, za razliku od dece u Novom Sadu, Beogradu, Nišu, Kragujevcu i Kraljevu – istakao je pedijatar, dr Tomislav Stevanović.\nGovoreći o najnovijim podacima, dr Žanka Subić, epidemiolog Zavoda za javno zdravlje Zrenjanin istakla je da je na teritoriji Srednjobanatskog okruga obuhvat vakcinacije MMR-a 98%, a da je na teritoriji grada Zrenjanina 95%, što čini izuzetno dobar imunolški štit i sprečava pojavu epidemije u našem okrugu.\n-Ženska odbornička mreža podržava i daje punu podršku vakcinaciji i smatra da na ovu temu treba pričati ne samo na ovakvim skupovima, nego i u krugu svojih porodica, rodbine, prijatelja, kolega i komšija – istakla je Ljuba Travica, zamenica predsednika Skupštine grada i članica Ženske odborničke mreže, obraćajući se prisutnima.\nŽenska odbornička mreža će na temu vakcinacije i u narednim nedeljama organizovati tribine kako u naseljenim mestima, tako i u mesnim zajednicama na teritoriji našeg grada.\nTagovi:kulturni centar zrenjanin, male boginje, MMR, vakcinacija, Vesti Zrenjanin, zavod za javno zdravlje zrenjanin, zdravlje


NSinfo: Još besplatnih obuka - Novosađanke besplatno uče da programiraju\nJoš besplatnih obuka - Novosađanke besplatno uče da programiraju\nBesplatna radionica obuke veb programiranja za žene održana je\nu subotu, 7. i u nedelju, 8. jula u novosadskom ogranku Startit centra, koji se bavi podsticanjem inovacija u domaćoj informaciono-tehnološkoj (IT) zajednici.\nObuku organizuje tim globalne inicijative neprofitnog i volonterskog karaktera „Rails Girls“, koja je nastala u Finskoj i radionice te vrste do sada su održane u više od 150 gradova u svetu. Organizacija ima cilj da izgradi IT zajednicu koja će omogućiti ženama da realizuju svoje ideje.\nMisija sedme po redu „Rails Girls“ radionice bila je da približi IT svet ženama i da ih podstakne da se aktiviraju u tom sektoru. Tokom dva dana trajanja obuke, učesnice su u malim grupama uz pomoć mentora pravile veb aplikaciju koristeći „Ruby on Rails“ i učile su o osnovama programiranja, interneta i razvoja softvera. Rubi je programski jezik, a „Ruby on Rails“ je alat koji je napisan u tom programskom jeziku i koji se koristi za kreiranje aplikacija poput „Fejsbuka“, „Tvitera“ i bilo kojeg sajta gde se korisnici mogu ulogovati. Ideja je da polaznice nakon dva dana mogu da naprave nešto što je funkcionalno, prenosi Dnevnik.\nNacionalna služba za zapošljavanje takođe će organizovati obuke koje će obezbediti neophodna znanja i veštine za rad u IT sektoru i čije je programe uskladila sa potrebama tržišta rada. Obezbeđena obuka biće prilagođena za Java programiranje, izradu veb aplikacija, „PHP“ i „Net“ programiranje. U planu je izvođenje specijalističkih informatičkih obuka u deset gradova širom Srbije u koje će biti uključeno 775 polaznika.\nPrvi ciklus počinje u septembru, a prijave su otvorene od 9. do 22. jula na sajtu www.itobuke.rs. Uslov je da se kandidati nalaze na evidenciji nezaposlenih, da imaju završenu najmanje srednju četvorogodišnju školu, da poznaju rad na računaru i minimalno A2 nivo engleskog jezika.\n... edukacija, it, Novi Sad, obuka, posao, radionice, tehnologija


Na Kosovu vladaju nedoumice oko osnivanja Specijalnog suda za ratne zločine, kao rezultat istrage američkog tužioca Klinta Vilijamsona, a na osnovu izveštaja Dika Martija o trgovini organima Srba od strane bivših pripadnika Oslobodilačke vojske Kosova.\nAnalitičari ocenjuju da bi državnost i imidž Kosova bili teško pogođeni u slučaju da domaće vlasti ne uspeju da osnuju Specijalni sud i da tu odgovornost prepuste Savetu bezbednosti Ujedinjenih nacija.\nSkupština Kosova je u aprilu 2014. podržala formiranje ovog suda. Trenutno se radi na izradi potrebnog zakonodavstva, a za ovo pitanje biće potrebne i ustavne promene, što podrazumeva dvotrećinsku većinu. Trenutna opozicija se, međutim, izjasnila da je protiv osnivanja ovog suda, jer je on štetan po Kosovo, a nesigurni su i pojedini glasovi vladajućeg Demokratskog saveza Kosova, jer njegovi poslanici traže da se osigura da će ovaj sud istražiti i posleratna, politička ubistva njegovih funkcionera.\nAnalitičari kažu da je Kosovo sada već preuzelo međunarodnu odgovornost da osnuje ovaj Sud.\nNaim Rašiti, analitičar Balkanske grupe za politiku, u izjavi za RSE navodi da bi bilo strašno ukoliko ovu obavezu preuzme Savet bezbednosti. U tom slučaju, ’rok trajanja’ tog suda bi bio neograničen, i on bi stavio pod znak pitanja subjektivitet i državnost Kosova, dodaje Rašiti.\n„Ukoliko jedan takav sud formira Savet bezbednosti, koji bi onda dobio sasvim međunarodni karaktera, ceo mandat suda bi bio samo u rukama UN-a. Bilo bi isto kao u sučaju ostalih međunarodnih sudova ili administracija, kao što je bio i slučaj administracije UNMIK-a“, kazao je on.\nAnaliričar Dren Dolji iz Grupe za pravne i političke studije, navodi da je osnivanje suda međunarodna obaveza Kosova, i da ukoliko se suprotno desi, posledice po Kosovo su velike.\n„U suprotnom UN će formirati ovaj sud u skladu sa Rezolucijom 1244, a time bi se državnost Kosova u međunarodnim odnosima u potpunosti negirala. Štaviše, osnivanje takvog suda od strane UN-a imalo bi velike posledice po imidž Kosova u budućnosti“, kazao je Dolji.\nIako je ovaj proces problematičan, on dodaje da Kosovo mora da dokaže svoje sposobnosti kao država, i da ispunjava preuzete odgovornosti .\n„Osnivanje Specijalnog suda označio bi doprinos Kosova u ojačavanju imidža, kao zemlje koja je u stanju da sprovodi sve međunarodne obaveze koje je preuzela Skupština u prošlom mandatu“, ističe Dolji.\nAnalitičar Rašiti navodi da je ova obaveza i jedan od uslova EU, bilo da se radi o liberalizaciji viza, ili o okončanju Sporazuma o stabilizaciji i pridruživanju. Takođe, dodaje on, prijateljske države Kosova ne žele da ovaj proces preuzme UN, kada bi se Kosovo inače ponovo blokiralo od država koje nisu priznali nezavisnost.\n„Međunadorni faktori, Brisel i Vašington, hoće da ovaj proces ostane Kosovu i EU, i da se ne širi van tog okvira zato što neprijatelji Kosova mogu upotrebiti ovo za narušavanje državnosti. Kosovo ne sme da dozvoli da jedan taakv sud ostane sa otvorenim mandatom, jer će se tako degradirati državni subjektivitet“, kaže Rašiti.\nMinistar pravde Hajredin Kući nedavno je pred parlamentarnim Odborom za zakonodavstvo objasnio nacrt zakona o procesu osnivanja Specijanog suda. On je kazao da će Specijalni sud za ratne zločine biće u Holandiji, iako još uvek nema sporazuma o tome. On je dodao da je dokument izradila Evropska komisija i da će se stavovi usaglasiti.\nU međuvremenu, predsednica Kosova Atifete Jahjaga je u intervjuu za kosovski dnevnik "Koha Ditore" kazala je da će Specijalni sud biti formiran, jer je to međunarodna obaveza koju je Kosovo preuzelo.\n"Kosovo za sva vremena treba da okonča jedno poglavlje svoje prošlosti i proces formiranja Specijalnog suda će se nastaviti i okončati. Mi smo preuzeli međunarodnu obavezu koja je usvojena u Skupštini Kosova prošle godine sa dve trećine glasova poslanika. Sada smo pri okončanju te obaveze koju imamo", kazala Jahjaga.\nPotpredsednik Skupštine Đavit Haljiti, inače bivši šef logistike OVK-a, u intervjuu za kosovski javni servis RTK u ponedeljak je poručio da niko nema razloga da se plaši Specijalnog suda.


Zataškavanje istine - Redakcijski komentar - Dnevni list Danas\nPočetna » Dijalog » Redakcijski komentar » Zataškavanje istine\nRedakcijski komentar06.10.2018. 14:00\nNa današnji dan pre 14 godina, tog 5. oktobra 2004. godine, u krugu topčiderske kasarne u neposrednoj blizini vojnog objekta „Karaš“, pored ulaza u sklonište koje je trebalo da bude najbezbednije mesto u državi, ubijena su dvojica pripadnika Gardijske brigade – Dražen Milovanović i Dragan Jakovljević. Bili su na straži.\nVojna istraga je „zvanično pokazala“ da je Dražen ubio Dragana, pa onda izvršio samoubistvo. Kasnije ćemo svi saznati da mesto ubistva nije na adekvatan način bilo obezbeđeno, da je parafinska rukavica uzeta samo od ubijenih gardista i tri vojnika iz straže, iako je u kasarni bilo 16 ljudi… Gotovo niko od eksperata, pravnika, porodica gardista i svih onih koji su ih poznavali, nisu poverovali da je Dražen ubio Dragana pa potom izvršio samoubistvo. Svima je bilo jasno da su gardisti ubijeni jer su čuli ili videli nekoga koga nisu smeli. Sumnja se da je „taj neko“ nekadašnji komandant Vojske Republike Srpske – Ratko Mladić, tada najtraženiji ratni zločinac, a sada osuđeni ratni zločinac.\nOnda je došla i potvrda Nezavisne komisije da je vojnike ubilo treće lice. Početkom decembra 2016. godine srpskim medijima je predstavljena 3D forenzička analiza koja je pokazala da su gardisti zaista ubijeni. Ono što je važno za taj decembar 2016. godine je činjenica da je Vlada Srbije 8. decembra donela odluku da se formira Komisija za razmatranje činjenica i okolnosti vezanih za smrt gardista. Inicijativa je došla od samog predsednika Srbije Aleksandra Vučića. Međutim, očito je da ništa nije urađeno za ove skoro dve godine. Nije poznato ni ko su svi članovi Komisije, koje su joj nadležnosti, da li se i kada sastajala, da li ima novih podataka u vezi sa ubistvom gardista…\nUbice gardista su i dalje na slobodi, postupak je još u pretkrivičnoj fazi i pored odluke Ustavnog suda da Više tužilaštvo i Viši sud u Beogradu ubrzaju proces istrage. Prema svemu sudeći, svih ovih 14 godina je na delu zataškavanje ubistva, te su porodice žrtava i srpska javnost još uvek uskraćene za istinu – šta se desilo te kobne noći u krugu vojnog objekta „Karaš“? Ko je ubio gardiste? Da li su zaista ubijeni zbog Mladića? Ko je nalogodavac ubistva?\nAko znamo kako se ubistva (ne) rešavaju u Srbiji, kako se obmanjuju porodice žrtava i javnost, kolika je sprega politike i kriminala i korupcije, odgovore na ova pitanja najverovatnije nikada nećemo dobiti, a to će zasigurno najviše pogoditi porodice ubijenih gardista Dražena Milovanovića i Dragana Jakovljevića. U moru sramota za državu Srbiju – ovo je jedna od većih.


Genk - Blic Sport\nGEOGRAFIJA IM NIJE JAČA STRANA Dvojica navijača Engleske su pravi HIT Evrope, a sličnost Genka i Genta ih SKUPO KOŠTALA!\nZbog velike sličnosti dvojica navijača Liverpula propustila su utakmicu svog tima u Ligi šampiona. Oni su umesto u Genk, otišli u Gent.\nMilinković Savić: Lacio me je možda i previše platio\nSrpski fudbaler Sergej Milinković Savić rekao je da njegov novi klub, Lacio, "možda i previše platio" Genku za njegov transfer.\nOBRT Sergej Milinković-Savić naljutio čelnike Fjorentine, propao transfer\nNaš omladinski fudbalski reprezentativac Sergej Milinković-Savić nalazio se pred potpisom za italijanskog prvoligaša Fjorentinu, pošto je doputovao u Firencu na medicinske preglede, ali su pregovori propali u poslednjem minutu.\nLacio posustao, Milinković-Savić sve bliži Fjorentini\nFudbaler Genka Sergej Milinković-Savić nalazi se blizu potpisa ugovora sa Fjorentinom, prenosi italijanski Tutomerkato.\nGenk odbio prvu ponudu, ali Lacio ne odustaje od Milinković-Savića\nItalijanski prvoligaš Lacio nije uspeo sa prvom ponudom za omladinskog reprezentativca Srbije, Sergeja Milinković Savića, ali to ne znači da su odustali od pokušaja da ga dovedu na "Olimpiko".\nVojvodina bi da vrati Aleksića, Genk zainteresovan za Poletanovića\nBelgijski fudbalski prvoligaš Genk pokazao je interesovanje za vezistu Vojvodine Marka Poletanovića (21), navodi dnevni list "Sport."\nIz Vojvodine poručuju: Milinković-Savić prodat za 850.000 evra\nUpravni odbor fudbalskog kluba Vojvodina demantovao je navode bivšeg člana uprave Dragoslava Vukovića da je novosadski klub za transfer Sergeja Milinković-Savića u belgijski Genk dobio 1,8 miliona evra.\nGenk otpustio trenera Fereru\nBelgijski fudbalski klub Genk otpustio je trenera Emilija Fereru posle poraza u utakmici prvog kola domaćeg prvenstva.\nOlimpik poslednji testira Zvezdu, Lalatović prezadovoljan remijem protiv Genka\nTrener fudbalskog kluba Crvena zvezda, Nenad Lalatović, nije krio zadovoljstvo posle prijateljske utakmice na kojoj je njegova ekipa odigrala nerešeno sa belgijskim Genkom (1:1). Trener je takođe otkrio da će poslednji rival crveno-belima na pripremama najverovatnije biti Olimpik iz Marseja, a taj meč bi trebao da se odigra u Francuskoj.\nNapoli se pojačao Kulibalijem iz Genka\nDosadašnji fudbaler belgijskog Genka Kalidu Kulibali potpisao je petogodišnji ugovor sa italijanskim Napolijem.\nGenk želi Mikića na pozajmicu\nKapiten Crvene zvezde Nikola Mikić mogao bi karijeru da nastavi u belgijskom Genku, piše "Sportski žurnal".\nFudbaler Genka Benteke optužen za krađu kola\nBelgijski fudbalski internacionalac i član Genka Kristijan Benteke pojavio se pred sudom pod optužbom za razbojništvo i krađu automobila, objavila je danas belgijska agencija Belga.\nMario Ben novi trener Genka\nBelgijski fudbalski klub Genk imenovao je Holanđanina Marija Bena za novog trenera.\nNišta od Lige šampiona, Partizan ispao posle remija sa Genkom!\nFudbaleri Partizana eliminisani su iz kvalifikacija za Ligu šampiona od Genka. Iako je u revanš meču u Beogradu bilo 1:1, Belgijanci su prošli dalje zahvaljujući pobedi u prvom susretu od 2:1.\nJorgačević: Genk je jači od Anderlehta iz prošle sezone\nJedno od najjačih oružja belgijskog prvaka u fudbalu, ekipe Genka, su kontranapadi i Partizan bi morao itekako da vodi računa o tome, smatra reprezentativac Srbije Bojan Jorgačević.\nGenk i Plzen potencijalni rivali Partizana u trećem kolu!\nBelgijski šampion Genk mogao bi da igra protiv Partizana u 3. kolu kvalifikacija za Ligu šampiona. Žreb za 3. kolo na programu je u petak u 12 časova u Nionu.\nFudbalski nokaut, kopačkom po glavi protivnika /video/\nDefanzivac Liverpula Kris Mavinga ostaće upamćen kao vinovnik jednog od najbrutalnijih fudbalskih startova u 2011. godini.\nZimske čarolije: Pogledajte fantastične "makazice" Sonka\nZima je ovih dana okovala Evropu, ali u Belgiji su i po snegom prekrivenim terenima igrali fudbal a naročito se istakao Vesli Sonk.\nUHAPŠEN SUROVI NAPADAČ NA ZVEZDARI Branka (64) oborio na zemlju i oteo mu pare od kredita\nMilan Caci Mihailović o Zoranu Radmiloviću: Jedno izvođenje "Radovana III" je za mene posebno


InfoBrcko.com - “Bosnaplod” Brčko i “Kupres Milch” bh. predstavnici na Beogradskom festivalu hrane\n“Bosnaplod” Brčko i “Kupres Milch” bh. predstavnici na Beogradskom festivalu hrane\tIstaknuto\n"Izuzetno je važno za Bosnu i Hercegovinu da je zastupljena na svim regionalnim događajima ove vrste, kako bi naša hrana bila prepoznata na tržištu", rekli su iz USAID/Sweden FARMA II Projekta koji su uključeni u promociju i povezivanje bh. proizvođača.\nPrema riječima Munevere Žilić iz "Kupres Mlich-a", ova mljekara je mala i godišnje proizvodi oko 23 tone delikatesnog sira, ali bilježi konstantan rast.\nKako je rekla, sa nedavnim ulaganjima mljekara, na putu je da u narednoj godini udvostruči svoju proizvodnju.\n"Odličan kvalitet sireva potvrđen je brojnim nagradama na sajmovima u BiH i Srbiji, uključujući i zlatne medalje za kvalitet, dobivene u Beogradu i Novom Sadu. Kompanija ima implementiran HACCP sistem, dobila je izvoznu dozvolu za Tursku, a u planu je i sticanje izvozne dozvole za tržište Evropske unije", rekla je Žilić.\nBenjamin Vukotić iz "Bosnaploda" rekao je da je to kompanija sa dugom tradicijom prerade voće koja je ponovno uspostavila proizvodnju i trenutno su najveći prerađivač i otkupljivač voća u BiH.\n"Bosnaplod na sajmu predstavlja liniju proizvoda 'Kulin', sada već prepoznatljive kvalitete – sokova i džemova. Dugogodišnje iskustvo i konstantan razvoj doveli su nas do toga da naši zaposlenici uvijek znaju prepoznati najbolje voće, a sve kako bi svojim potrošačima na kraju ponudili samo najbolje proizvode vrhunskog kvaliteta", rekao je Vukotić.\n"Bogradski festival hrane" okuplja 80 izlagača i 30 kupaca, a bh. proizvođači su pobudili interesovanje svih učesnika, te će im ovaj događaj osigurati i nove prilike za povezivanje sa srbijanskim tržištem, saopšteno je iz USAID/Sweden FARMA II Projekta.


Cvijanović: Srpska nije prepreka reformi izbornog zakonodavstva\nPredsjednica Republike Srpske Željka Cvijanović danas je u Vašingtonu tokom sastanka sa senatorom Rodžerom Vikerom istakla da Srpska nije prepreka reformi izbornog zakonodavstva, te ukazala na neophodnost postizanja dogovora između partnera u Federaciji BiH.\nCvijanovićeva je sa Vikerom, koji je i potpredsjednik Parlamentarne skupštine OEBS-a, razgovarala i o političkoj i bezbjednosnoj situaciji u BiH i regionu, pri čemu je istaknuta uspješna saradnja nadležnih institucija Srpske sa SAD na planu borbe protiv terorizma i ekstremizma.\nNa sastanku je bilo riječi o sprovođenju neophodnih reformskih procesa u BiH, sa posebnim akcentom na reformu izbornog zakonodavstva, s ciljem obezbjeđivanja legitimnog predstavljanja svih konstitutivnih naroda, saopšteno je iz Kabineta predsjednika Republike Srpske.\nU saopštenju se navodi da se predsjednik Srpske prethodno sastala sa direktorkom za Balkan i Srednju Evropu u Savjetu za nacionalnu bezbjednost pri Bijeloj kući Robin Bruks.\nTokom sastanka, Cvijanovićeva je izrazila zabrinutost zbog podizanja tenzija i učestalih prijetnji sukobom koje dolaze od političkih aktera iz Sarajeva, istakavši da su institucije Srpske u potpunosti opredijeljene ka očuvanju mira i stabilnosti, političkom dijalogu, te dosljednom poštovanju Dejtonskog sporazuma i postojećih ustavnih rješenja.\nCvijanovićeva će se danas sastati i sa američki izaslanik za reformu izbornog zakonodavstva Metjuom Palmerom i specijalnim izaslanikom predsjednika SAD DŽozefa Bajdena za zapadni Balkan Gabrijelom Eskobarom.